Πέθανε ο τραγουδιστής Γιάννης Πουλόπουλος | alterthess.gr :: όλες οι ειδήσεις από την άλλη Θεσσαλονίκη\nΣε ιδιωτικό θεραπευτήριο λίγο μετά τις έντεκα το βράδυ της Κυριακής πέθανε ο Γιάννης Πουλόπουλος, ένας από τους μεγαλύτερους ερμηνευτές της ελληνικής μουσικής και απόλυτα ταυτισμένος με το Νέο Κύμα. Η καρδιά του σύμφωνα με πληροφορίες δεν άντεξε άλλο, επιβαρυμένη και αυτή από τα χρόνια προβλήματα υγείας που αντιμετώπιζε αυτή η εμβληματική φωνή.\nΟ Γιάννης Πουλόπουλος από μικρός είχε κλίση στο τραγούδι. Παρακινημένος από τους φίλους του, που τον άκουγαν να τραγουδάει, αλλά και έχοντας ο ίδιος μεγάλη πίστη στις φωνητικές του ικανότητες, πήγαινε στην εταιρεία Columbia το 1962 κάνοντας προσπάθειες για να πει κάποια τραγούδια που γίνονταν τότε ακροάσεις, ζητώντας να τον ακούσουν, αλλά κανείς δεν του έκλεισε κάποιο ραντεβού. Ο Γιάννης Πουλόπουλος συνέχιζε να ζητάει ακρόαση σχεδόν καθημερινά, παρ' όλα τα μεροκάματα που έχανε αφού δούλευε τότε σαν ελαιοχρωματιστής και οικοδόμος, ενώ παράλληλα έπαιζε ποδόσφαιρο στον Άγιο Ιερόθεο και στον Ατρόμητο. Την ίδια χρονική περίοδο φοιτούσε στη νυχτερινή σχολή ΝΤΗΖΕΛ, με ειδικότητα ηλεκτρολόγου. Έτσι μπαίνει στο στούντιο για να ηχογραφήσει το πρώτο του τραγούδι, σε μουσική και στίχους του Μπάμπη Δαλιάνη, με τον τίτλο «Κορμί μου πονεμένο». Στην πίσω πλευρά του δίσκου 45 στροφών θα έμπαινε το τραγούδι «Στο άδειο προσκεφάλι», που όμως τελικά το πήρε επί πληρωμή ο Στέλιος Καζαντζίδης από τον συνθέτη. Τελικά το τραγούδι δεν κυκλοφορεί και μένει ως δείγμα στην Columbia. Ένας επιπλέον λόγος ήταν ότι ο Πουλόπουλος ακόμα ήταν ανήλικος και απαγορευόταν να εκδοθεί δίσκος με το αναγραφόμενο τραγούδι. Το δεύτερο τραγούδι ήταν ένα συρτοτσιφτετέλι του Πάνου Πετσά με τίτλο «Δως μου την καρδιά μου πίσω». Κυκλοφορεί σε 45άρι και στην πίσω πλευρά είχε ένα "μπαγιό" του ίδιου του συνθέτη με την Πόλυ Πάνου και τη Βούλα Γκίκα, με τίτλο «Γεννήθηκα να σε αγαπώ». Εκείνη την περίοδο η Columbia, έχοντας στο δυναμικό της μεγάλο αριθμό άγνωστων και ανερχόμενων τραγουδιστών, αποφασίζει να κάνει εκκαθάριση και να κάνει νέες ακροάσεις, από τις οποίες θα κρατούσε 50 άτομα.\nΤην επιτροπή ακροάσεων αποτελούσαν ο Μίκης Θεοδωράκης, ο Απόστολος Καλδάρας, ο Βασίλης Τσιτσάνης και ο Γιάννης Παπαϊωάννου. Τότε ο Γιάννης Πουλόπουλος διάλεξε να πει δύο δύσκολα τραγούδια: το "Μάνα μου και Παναγιά" και το «Παράπονο». Μόλις τελείωσε, τον πλησίασε ο Μίκης Θεοδωράκης λέγοντας: "Αυτόν εγώ θα τον κάνω τραγουδιστή", και τελικά ήταν ο μόνος που πέρασε από αυτή την ακρόαση.


Η νεκρώσιμη ακολουθία τελέστηκε στο Δαφνιά Μακρυνείας και το «παρών» έδωσαν φίλοι, συγγενείς, συνάδελφοί, αλλά και σύσσωμη η τοπική κοινωνία. Ο κόσμος ζητούσε δικαιοσύνη για τον θάνατο του αδικοχαμένου αστυνομικού και φώναζε «ήρωας, ήρωας» για να τιμήσει τη μνήμη του.\nΤραγική φιγούρα η γυναίκα του, η οποία σε λίγες ημέρες θα φέρει στον κόσμο το τρίτο τους παιδί. Απαρηγόρητη και σε κατάσταση σοκ δεν μπορούσε να πιστέψει το δράμα που έμελλε να βυθίσει στο πένθος την οικογένεια της. Σε ανάλογη κατάσταση βρισκόταν και αδερφός του ο οποίος είναι και αυτός αστυνομικός και υπηρετεί στο Α.Δ Αιτωλίας.\nΌλοι είχαν να πουν τα καλύτερα για τον 37χρονο, ζητώντας παράλληλα Δικαιοσύνη για τον «ΗΡΩΑ» που όπως φώναζαν χάθηκε άδικα κάνοντας το καθήκον του, εκτεθημένος στους αδίστακτους κακοποιούς.\nΔείτε το βίντεο από το cityVoice.gr:\nΤελευταία τροποποίηση: Τετάρτη, 19 Ιουνίου 2013 15:20\nΠερισσότερα σε αυτή την κατηγορία: « Νεκρός αστυνομικός από τα πυρά κακοποιών στο Δίστομο Δελτίο Τύπου του Κοιν.Εκπροσώπου των Ανεξ.Ελλήνων κ.Καπερνάρου για τις προσλήψεις συγγενών πεσόντων αστυνομικών »


Μαγιορκίνης: Δεν υπάρχει αθηναϊκή μετάλλαξη - Είναι νιγηριανή | Athens Voice\nΟ Γκίκας Μαγιορκίνης αναφέρθηκε στην αθηναϊκή μετάλλαξη και ξεκαθάρισε πως πρόκειται για νιγηριανή.\nΓια το ζήτημα της αθηναϊκής μετάλλαξης μίλησε ο επίκουρος καθηγητής Υγιεινής και Επιδημιολογίας στο Πανεπιστήμιο Αθηνών και μέλος της Επιτροπής των Εμπειρογνωμόνων του υπουργείου Υγείας, Γκίκας Μαγιορκίνης.\nΟ κ. Μαγιορκίνης ξεκαθάρισε πως «δεν υπάρχει ούτε ελληνική ούτε αθηναϊκή μετάλλαξη. Το βάπτισμα της αθηναϊκής μετάλλαξης αποτελεί παγκόσμια πρωτοτυπία, καθώς οι μεταλλάξεις παίρνουν το όνομά τους κυρίως από το πρώτο μέρος που απομονώθηκαν και η συγκεκριμένη απομονώθηκε στη Νιγηρία και μάλιστα πριν από τον Φεβρουάριο».\nΑκολούθως, ανέφερε ότι η συγκεκριμένη μετάλλαξη έχει τεθεί υπό μελέτη, γιατί όπως είπε, «βλέπουμε ότι αυξάνεται η συχνότητά της, δηλαδή βλέπουμε περισσότερα κρούσματα από ότι συνήθως, ωστόσο αυτό το έχουμε δει και με άλλες μεταλλάξεις. Αυτό που συνήθως συμβαίνει είναι ότι αποδεικνύεται αυξημένη μετάδοση. Για παράδειγμα, η νοτιοαφρικάνικη ενώ στην αρχή φαινόταν ότι ήταν έτσι, δεν το είδαμε. Δεν έχει δημιουργήσει ιδιαίτερο πρόβλημα, ενώ έχει μπει σε πολλές χώρες».\nΤέλος, ερωτηθείς αν καλύπτεται από τα εμβόλια, ο κ. Μαγιορκίνης ανέφερε ότι «μέχρι στιγμής οι ασθενείς που έχουν εμβολιαστεί κι έχουν μολυνθεί, τα έχουν πάει καλά, παρόλο που οι περισσότεροι είναι μεγάλης ηλικίας».


Alex Rins: “Το πακέτο μας είναι καλύτερο από πέρυσι ” - Biker Spirit magazine\nΔημοσιεύτηκε 25 February 2019 Από τον BikerSpirit\nΟ Alex Rins έδειξε τον υποσχόμενο ρυθμό του στις αρχές της ημέρας και βελτίωσε γύρο με τον γύρο για να τελειώσει την ημέρα στην κορυφή με ταχύτερο γύρο, κάνοντας έναν χρόνο που αποτελεί ρεκόρ γράφοντας το εκπληκτικό 1:54.593.\nΟ Ισπανός έκανε 47 γύρους και είχε ένα καλό ρυθμό με το GSX-RR του, καθώς επίσης είχε πολύ καλή αίσθηση της εμπιστοσύνης με την κατεύθυνση της μοτοσικλέτας και τα νέα της μέρη.\nAlex Rins: «Θα ήταν καλό αν ο αγώνας ήταν αύριο! Έχουμε κάνει πολύ καλή δουλειά. Στο Sepang δοκιμάσαμε πολλά μέρη, αλλά εδώ επιβεβαιώνουμε ότι τα μέρη είναι καλά. Αλλά το σημαντικό είναι ο τρόπος που οδηγώ, βήμα-βήμα με ένα ωραίο ρυθμό, και χρησιμοποιώντας φθαρμένα ελαστικά επίσης.»\n«Ο στόχος είναι να καταλάβουμε τα πάντα 100% όταν επιστρέψουμε για τον πρώτο αγώνα. Αισθάνομαι ότι το πακέτο μας είναι καλύτερο από πέρυσι, απλώς αλλάζοντας μικρά πράγματα. Νιώθω χαρούμενος με τη μοτοσικλέτα.»\nΕτικέτες: #QatarTest, Alex Rins, motoGP, MotoGP 2019, Rins, Suzuki, Καταρ


Μιχαήλ Βαρδάκας - Βικιπαίδεια\nΜιχαήλ Βαρδάκας (Ελληνικά)\n14 Σεπτεμβρίου 1921\nΟ Μιχαήλ Βαρδάκας του Ιωάννη (14 Σεπτεμβρίου 1921 - 14 Φεβρουαρίου 1998) ήταν Έλληνας δικηγόρος, βουλευτής και ευρωβουλευτής από τη Θεσσαλονίκη.\nΓεννήθηκε στη Θεσσαλονίκη και σπούδασε νομικά στο ΑΠΘ. Άσκησε το επάγγελμα του δικηγόρου.\nΕξελέγη βουλευτής στην περιφέρεια Υπόλοιπου Θεσσαλονίκης με τη Νέα Δημοκρατία στις εκλογές του 1974 συγκεντρώνοντας 6.275 σταυρούς. Επανεξελέγη με το ίδιο κόμμα στις εκλογές του 1977 στην περιφέρεια Β΄ Θεσσαλονίκης.\nΈγινε ένας από τους πρώτους Έλληνες βουλευτές στο Ευρωπαϊκό Κοινοβούλιο, όπου υπηρέτησε από τον Ιανουάριο του 1981 ως τον Οκτώβριο του ίδιου χρόνου. Ως ευρωβουλευτής μετείχε στην Επιτροπή Ανάπτυξης και Συνεργασίας από τις 8 Φεβρουαρίου ως τις 18 Οκτωβρίου 1981.\nΑπεβίωσε σε ηλικία 77 ετών το 1998 στη Θεσσαλονίκη και κηδεύτηκε εκεί. Ήταν παντρεμένος με τη Μαίρη Βαρδάκα και είχαν έναν γιο.\n↑ 1,0 1,1 1,2 Βιογραφικά στοιχεία στη σελίδα του Ευρωπαϊκού Κοινοβουλίου, ανάκτηση 23-8-2016.\n↑ 2,0 2,1 Ιστότοπος Βουλής των Ελλήνων, Θητεία στο Κοινοβούλιο, ανάκτηση 23-8-2016.\n↑ Σπυριδωνα Μ Βαρδακα. Νομικη ΑΠΘ\nΑνακτήθηκε από "https://el.wikipedia.org/w/index.php?title=Μιχαήλ_Βαρδάκας&oldid=8475052"\nΤελευταία τροποποίηση 16:44, 10 Οκτωβρίου 2020.


Pleiades - Cosmetics Danae\nΘΕΡΑΠΕΥΤΙΚΑ ΑΓΝΑ ΥΛΙΚΑ\nΔημιουργίες φτιαγμένες με αγαπη, εμπνευσμένες & προσεγμένες!\nΧΕΙΡΟΠΟΙΗΤΕΣ ΚΡΕΜΕΣ ΚΑΙ ΕΛΙΞΙΡΙΑ\nΠροσαρμοσμένη συνταγή για τον δικό σου τύπο δέρματος!\nΦυσικά προϊόντα από αγνά υλικά με πλούσιες θεραπευτικές ιδιότητες.\nΜοναδικές Αρχαίοελληνικές συνταγές!\nΘεραπευτικά φυσικά καλλυντικά και ελιξίρια\nΔημιουργούνται και συσκευάζονται στο εργαστήριο μας.\nΠληρωμή μέσω τραπέζης (κόστος αποστολής + 4.5€)\nΜε αντικαταβολή (Παραλαβή απο το ταχυδρομείο + 2.5€)\nPayPal (Επιλογή Visa, MasterCard, Maestro) + 2.5€\nCourier κατόπιν συνεννόησης\nΔώρο ημιπολύτιμος λίθος για παραγγελίες άνω των 48€\nΕνισχύστε την υγείας σας, προστατεύοντας την επιδερμίδα σας!\nΑΣΤΡΑΙΑ – Κρέμα νυκτός – αντιρυτιδική\nΣΕΜΕΛΗ – Κρέμα σύσφιξης προσώπου – αντιρυτιδική\nΙΡΙΔΑ – Βιολογική κρέμα ματιών – ανάπλασης – αντιρυτιδική\nΤΑΫΓΕΤΗ – Αντιφλεγμονώδης Παυσίπονη\nΙΑΣΩ – Για έκζεμα & ψωρίαση\nΧΡΥΣΕΣ ΕΣΠΕΡΙΔΕΣ – Κρέμα προσώπου – με 24 καράτια χρυσό!\nΑΦΡΟΔΙΤΗ – 2 σε 1 – Σέρουμ για μάτια και πρόσωπο.\nΝΗΡΕΑΣ – Λάδι περιποίησης γενειάδας και μαλλιών\nΣμαραγδίτης με Μωβ Φθορίτη!\nΗλιοτρόπιο ή Αιματόπετρα!\nΕνεργειακός Μαύρος Όνυχας!\nΓια όλα μου τα προϊόντα πατήστε εδώ\nΈνας υπέροχος συνδυασμός φροντίδας\nΕξαιρετικά ισχυρές φόρμουλες σε μια υπέροχη προσφορά!\nΘεραπευτικός συνδυασμός με Αλόη βέρα!\nΝεανικός συνδυασμός ομορφιάς\nBlog για θεραπεία και ομορφιά\nΣυμβουλές και μυστικά για παντοτινή ομορφιά και υγεία.\nΡΟΔΙ – Ένας μοναδικός θησαυρός!\nΕγώ και όλη μου η οικογένεια έχουμε δοκιμάσει και αγαπήσει τις κρέμες αυτές. Από τότε που ξεκινήσαμε να τις χρησιμοποιούμε, μείναμε πιστοί. Είναι οι μόνες κρέμες οι οποίες προσφέρουν όλα όσα περιγράφονται. Η διαφορα στην όψη του δέρματος ( ειδικά του προσώπου, μιας και αυτές χρησιμοποιώ καθημερινά) είναι αισθητή από τις πρώτες φορές. Οι μυρωδιές είναι εξαιρετικές, και πάνω από όλα τα υλικά είναι φυσικά. Θα τις αγαπήσετε αδιαμφισβήτητα ❤\nΟι κρέμες και τα προϊόντα Πλειάδες είναι από τα καλύτερα φυσικά χειροποίητα προϊόντα που έχω δοκιμάσει. Άρχισα να τα χρησιμοποιώ κυρίως τώρα το καλοκαίρι λόγω ηλίου, όπου και μου σταματούσαν το ξεφλούδισμα μετά το κοκκίνισμα και έκαναν το δέρμα μου ελαστικό και καθαρό. Γενικά είμαι από τους ανθρώπους που δεν χρησιμοποιω κρέμες γιατί με ενοχλεί η αίσθηση στο δέρμα μου. Αυτά είναι τα μόνα προϊόντα που δεν με ενοχλούν και τα εφαρμόζω εύκολα. Ευχαριστώ Δανάη για τις γνώσεις και την εξυπηρέτηση στον κλάδο των καλλυντικών!\nΕγγραφείτε στην ιστοσελίδα μας και προσθέστε την διεύθυνση σας ώστε να λαμβάνετε δωρεάν δειγματάκια!\nΠατήστε εδώ για να εγγραφείτε!


Οι Make me happy αναβιώνουν την indie pop με live των Next Time Passions - POPAGANDA\nΟι Make me happy αναβιώνουν την indie pop με live των Next Time Passions\nΠέντε λάτρεις της Indie pop συμπράττουν με κοινό τόπο την αγάπη τους για την κιθαριστική και electro ποπ από τις αρχές των 80’s έως και τις μέρες μας.\nΗ ‘Make me happy’ είναι μια ομάδα ανθρώπων, μια indiepop σύμπραξη με κοινό τόπο την αγάπη τους για την κιθαριστική και electro ποπ από τις αρχές των 80’s έως και τις μέρες μας. Από την Sarah και την Creation στην Elefant και την Captured Tracks, από τους Smiths και τους Go Betweens στους Drums και Wild Nothing. Φιλοδοξούν μέσα από την διοργάνωση διάφορων events όπως dj sets και συναυλιών, να επαναφέρουν στο προσκήνιο το μουσικό είδος της indiepop στην πραγματική διάσταση και υπόστασή του, ανόθευτο και με ιδιαίτερη αισθητική.\nΗ αρχή γίνεται δυναμικά με ένα μεγάλο πάρτυ την 1η Μαΐου στο DeathDisco με την συμμετοχή ενός πολύ αγαπημένου γκρουπ από την εγχώρια σκηνή. Οι Next Time Passions επανέρχονται με full set show μετά από 2 χρόνια σε ένα live με κομμάτια από όλη την πορεία τους. Μετά την συναυλία τα decks θα αναλάβουν οι djs της ‘Make me happy’ με τις καλύτερες μουσικές επιλογές της ανεξάρτητης ποπ.\nH Make me happy αποτελείται από το Γιάννη Σκιαδά, το Νίκο Pierrepoint, το Δημήτρη Γονέο, τον Ηλία Καβαλαγιό και το Βασίλη Πολύχρονο. Λίγες μέρες πριν το πολυαναμενόμενο live συναντηθήκαμε και μιλήσαμε για το νέο τους εγχείρημα.\nΠως γεννήθηκε η ιδέα για τη δημιουργία αυτής της ομάδας; Γιάννης: Η ιδέα ήρθε από την έλλειψη μεγάλων indiepop μουσικών βραδιών που να συνοδεύονται με ενδιαφέροντα live. Ήταν ένα απωθημένο, μια ανάγκη να αρχίσουν να γίνονται πάλι πράγματα. Ουσιαστικά θέλουμε να αφυπνίσουμε τον κόσμο που ασχολιόταν παλιά με αυτή τη μουσική, να ξαναπαίξουν τα συγκροτήματα και να έρθουν νεότερα παιδιά να ακούσουν και να μάθουν.\nΘεωρείτε πως υπάρχει κάποιο κενό σε σχέση με αυτό το είδος μουσικής το όποιο έρχεστε να καλύψετε; Νίκος: Γενικώς στην Ελλάδα αυτό το είδος δεν ευημερεί πια κι όμως είναι μια όμορφη μουσική, χορευτική με πάρα πολύ υλικό. Από τις αρχές των ’80s και μέχρι σήμερα που μιλάμε, βγαίνουν συνέχεια πράγματα τα οποία δεν είναι πολύ γνωστά στην Ελλάδα ακόμα. Υπάρχει κι ένα άλλο θέμα. Έχουμε χάσει λίγο τι είναι το indie. Έχει αποδομηθεί ο όρος.\nΔημήτρης: Το να πηγαίνεις σε indie βραδιά και να ακούς κάτι απο Flying Nun και μετά Motörhead και μετά κλαρίνο, είναι κακοποίηση. Γι’ αυτό κι εγώ ήμουν ήδη από τα 90s κάθετα αντίθετος με τον όρο freestyle. Τι πάει να πει freestyle; Παίζω ό,τι μου καπνίσει; Εμένα μου αρέσει η εξειδίκευση. Και μάλιστα μου αρέσει η εξειδίκευση ακόμα και στα πράγματα με τα οποία εγώ δεν έχω καμιά επαφή και σχέση. Αυτό το ό,τι να ’ναι που παίζουν Ρίτα Σακελλαρίου και μετά FALL κι αυτό θεωρείται ψαγμένο δεν το μπορώ.\nΓιάννης: Αυτό είναι συχνό φαινόμενο πλέον. Τα περισσότερα μαγαζιά παίζουν μέσα σε μια βραδιά όλα τα είδη, όλες τις δεκαετίες. Δυστυχώς, αυτά είναι τα μαγαζιά που είναι γεμάτα και ίσως ο κόσμος πια δεν ενδιαφέρεται να ακούσει. Εγώ θέλω να έρχονται παιδιά όταν θα παίζουμε και να μας ρωτάνε τι είναι αυτό. Να μάθουν να ακούνε ωραία πράγματα. Διαφωνώ με τη μουσική που ακούνε σήμερα οι πιτσιρικάδες, τον αχταρμά και τους Scorpions .\nΓιατί ενώ στα ’90s ευδοκίμησε αυτό το μουσικό είδος στην Ελλάδα, δεν είναι ιδιαίτερα δημοφιλές πλέον; Ηλίας: Αυτό είναι ένα διαχρονικά αναπάντητο ερώτημα που έχω κι εγώ. Αρκετά χρόνια πριν, παρόλη την έλλειψη της άμεσης επικοινωνίας και πρόσβασης σε πράγματα, είχε δημιουργηθεί μια σκηνή, υπήρχε ενα κοινό, υπήρχαν μπάντες, παιδιά που ασχολούνταν, μαγαζιά, πάρτυ. Δεν έχω δώσει ακόμα απάντηση πώς τώρα, με την τόση πληροφορία, αυτό έχει πάψει.\nΓιάννης: Τότε υπήρχε και το MTV που έσπρωξε πολύ αυτό το είδος. Επίσης, ακούγαμε πολύ ραδιόφωνο και τότε υπήρχαν αρκετοί ραδιοφωνικοί σταθμοί που έπαιζαν ανεξάρτητη μουσική, πηγαίναμε σε δισκάδικα… Eμείς μετά μεγαλώσαμε, κάναμε άλλες δουλειές, οικογένειες, οι νεότεροι δεν το συνέχισαν και κάπως έτσι μάλλον χάθηκε αυτό το πράγμα.\nΝίκος: Βέβαια, στα ’90s ευδοκίμησε ένα συγκεκριμένο παρακλάδι της indie pop, η Britpop. Δεν είναι τυχαίο που όταν πέθανε η Britpop σταμάτησε κι αυτή η φάση εδώ πέρα κι έκλεισαν μαγαζιά. Υπήρξε και μια εγχώρια σκηνή με 10-15 συγκροτήματα , βραχύβια όλα δυστυχώς. Δεν υπήρξε ιδιαίτερη αποδοχή από τον κόσμο κι έτσι εξαφανίστηκαν. Υπάρχει ίσως ακόμα ένα κοινό που είναι απογοητευμένο κι έχει αποσυρθεί, δεν το κυνηγάνε, δεν ενημερώνονται πια.\nΔημήτρης: Εγώ έχω άλλη θεωρία γιατί δεν ευημερεί εδώ το είδος. Ας πιάσουμε αρχικά τον τίτλο. Ο Έλληνας όπου ακούσει ποπ τραβιέται. Ας πούμε ότι το κοινό χωρίζεται πολύ χονδρικά σε δύο κατηγορίες , το ψαγμένο και το μη ψαγμένο , το mainstream. H indie pop είναι πολύ φλώρικη για τον εναλλακτικό και σε καμιά περίπτωση δεν κάνει για τον mainstream, εκτός κι αν γίνει κάποια στιγμή της μόδας όπως έγινε με την Britpop. Στην Ελλάδα είναι λίγο περίεργα τα πράγματα και το βλέπεις και σε άλλες μορφές τέχνης. Δες το και στον κινηματογράφο. Βλέπουμε τόσες παραγωγές ανεξάρτητες αμερικάνικες, ευρωπαϊκές, οι οποίες είναι απλές αλλά φοβερές κι αναρωτιέμαι γιατί δεν μπορεί ένας άνθρωπος εδώ να κάνει μια ωραία στρωτή ταινία η οποία να μην είναι ο Κυνόδοντας, να μη χρειάζεται να ειναι βαριά κουλτούρα.\nΠοιες είναι οι μουσικές σας επιρροές, τα μουσικά σας κολλήματα; Γιάννης: Όταν ήμουν πιτσιρικάς, τα κολλήματα ηταν τρία. Cure, Joy Division, Smiths. To καθένα απο αυτά αντιπροσώπευε ένα τεράστιο είδος. Οι Smiths ήταν αυτοί που παρουσίασαν πρώτοι την κιθαριστική ποπ. Αυτό που ενδιαφέρει την ομάδα λοιπόν, είναι τι έγινε από εκεί και πέρα. Συγκεκριμένα τώρα, για εμένα μεγάλη επιρροή ήταν η Creation και η 4AD. Αγαπημένες μπάντες από αυτές τις εταιρείες ήταν οι Pale Saints και οι Ride. Από εκεί και πέρα ακούω κι άλλα πράγματα όπως post punk, new wave και post rock με ιδιαίτερη αδυναμία στους The Sound, Field Mice, My Bloody Valentine, The Jesus and Mary Chain, Mogwai κ.α.\nΔημήτρης: Εγώ, ως πιο μικρός, αφού πέρασα τη φάση του heavy metal σαν παιδική ασθένεια και του punk, ξαφνικά ένα καλοκαίρι ακούω Happy Mondays, ακούω Stone Roses, ακούω γενικά Manchester του οποίου του χρωστάω ευγνωμοσύνη γιατί με έβαλε στο μονοπάτι της αγγλικής κιθαριστικής μουσικής. Από εκεί κι έπειτα, κάποια στιγμή εμφανίστηκε στη ζωή μου η μπάντα που μ΄εχει στιγματίσει περισσότερο απ’όλες, οι Suede. Λατρεία με αυτήν την μπάντα. Αυτοί με έβαλαν και σε ένα διαφορετικό δρόμο ενός πιο σκοτεινού κιθαριστικού ήχου, ειδικά με το δίσκο Dog Man Star και παράλληλα άρχισα να ψάχνομαι με αυτά που έβγαιναν στη Βρετανία εκείνη την εποχή. Ακόμα μια αγαπημένη μπάντα –σημείο αναφοράς ειναι οι Field Mice σαφώς και οι GoBetweens. Και οι Ride εννοείται, αλλά αυτές οι 3 μπάντες και κυρίως οι Suede ειναι τα κολλήματά μου.\nΗλίας: Εγώ πρωτοάκουσα Smiths το ’85 απο κασέτα φίλου. Έτσι γινόταν τότε, γράφαμε κασέτες από εκπομπές, ανταλλάσαμε, ακούγαμε. Ήταν ενα μεγάλο σοκ οι Smiths γιατί η μέχρι τότε σχέση μου με τη μουσική ήταν πιο επιφανειακή, έφτανε μέχρι τα όρια του Bruce Springsteen κτλ. Αγαπημένες μπάντες εκτός από τους Smiths ειναι οι Field Mice, γενικότερα η Sarah Records είναι μεγάλη επιρροή. Λατρεύω επίσης του Chills τους νεοζηλανδούς και όλη τη σκηνή της Flying Nun Records. Άλλη μια μπάντα που αγαπώ πολύ και δεν μ’ έχει απογοητεύσει ποτέ μουσικά είναι οι Τelevision Ρersonalities, όπως και οι Deep Freeze Mice .Γενικώς προσπαθώ να ακούω όσα πιο πολλά πράγματα μπορώ.\nΝίκος: Εμένα 4 πράγματα μ’ έχουν συνεπάρει όλα αυτά τα χρόνια. Το πρώτο σοκ το έπαθα με τους Pulp το ’92 και τους οποίους λατρεύω ακόμα. Οι Ramones επίσης, ειναι μια πολύ μεγάλη αγάπη ακόμα και σήμερα, οι Στέρεο Νόβα από τα εγχώρια και φυσικά όλες οι μπάντες της Sarah Records και γι’αυτό μ’ αρέσει περισσότερο η μελωδική εκδοχή αυτού του μουσικού είδους.\nΔεν είστε πρωτοεμφανιζόμενοι στα μουσικά πράγματα. Κάποιοι από εσάς παίζετε χρόνια σε μαγαζιά. Δημήτρης: Εγώ έπαιζα μουσική από το σχολείο αλλά σε πιο οικογενειακή φάση, μικρά πράγματα. Κάποια στιγμή στην πορεία εγκατέλειψα όλα αυτά που έκανα επαγγελματικά μέχρι τότε κι ασχολήθηκα πιο ζεστά με τη μουσική. Άρχισα να παίζω πιο συχνά σε μαγαζιά. Στην τελευταία συναυλία των Suede εδώ στην Αθήνα, συναντηθήκαμε με τον Νίκο με τον οποίο γνωριζόμασταν χρόνια και αφού μιλήσαμε, συνειδητοποιήσαμε πως και οι δύο σκεφτόμασταν καιρό το ίδιο πράγμα , να παίζουμε παρέα. Κι από τότε παίζουμε μαζί ως οι The kids of distinction.\nΝίκος: Από το 2011 που βρεθήκαμε με τον Δημήτρη και είπαμε να κάνουμε αυτό το team, έχουμε παίξει σε αρκετά μαγαζιά. Ξεκινήσαμε από το Blink στην πλατεία Καρύτση, στο Χοροστάσιο στην ταράτσα, στο Dude και σε άλλα. Πιο σταθερά πλέον παίζουμε εδώ στο «Μπαμπά» του φίλου μας του Αντρέα, στο Ηolllywood, στο Ghostown και στο Κουκί. Σύντομα θα ξεκινήσουμε και στο Τiki.\nΓιάννης: Εγώ αρκετά πιο παλιά, το 1996 έπαιζα στο Memphis , με βινύλια μόνο -άλλο θέμα που είναι προς συζήτηση- πιο ροκ η φάση τότε, προσπάθησα όμως να το φέρω πιο κοντά στην indie pop κουλτούρα. Ταυτόχρονα έπαιζα και πιο σκοτεινά πράγματα στο Dada στα Εξάρχεια. Επειδή πάντα μου άρεσε να συμμετέχει ο κόσμος σε αυτό που συμβαίνει, διοργανώσα τότε κάποιες indie pop Κυριακές όπου ερχόντουσαν παιδιά απο συγκροτήματα εκείνης της εποχής, ραδιοφωνικοί παραγωγοί, φίλοι, όποιος ήθελε, κι έπαιζε ο καθένας απο μια ώρα. Στη συνέχεια τα παράτησα, κουράστηκα. Τα τελευταία 2 χρόνια ξανασχολήθηκα και διοργανώσαμε με κάτι φίλους dream pop – shoegaze βραδιές. Τώρα πλέον είμαστε εδώ με τα παιδιά κι ευελπιστώ να κάνουμε κάτι ωραίο.\nΗ έμπνευση για το όνομα της ομάδας; Γιαννης. Το όνομα αποφασίστηκε μετά απο πολλή σκέψη κι αρκετές προτάσεις. Το make me happy είναι η ονομασία ενός fanzine στη δεκαετία του ’90 που είχαν βγάλει ο Γιώργος Οτέμπερης -μέλος των Κissamatic Lovebubbles– και η Ελίνα Παπαδογιαννάκη. Θέλαμε άλλωστε ένα όνομα που να παραπέμπει στις μουσικές που θα παίζουμε που ειναι κυρίως χαρούμενα πράγματα.\nΗλιας: Θέλαμε και λίγο να ξεφύγουμε απο αυτό το γκρίζο τοπίο που πλανάται απο πάνω μας. Κρίση, μιζέρια, προβλήματα. Πρέπει να χαμογελάμε λίγο περισσότερο και η μουσική θα μας βοηθήσει σ’ αυτό.\nΠοιές είναι οι φιλοδοξίες σας για την ομάδα; Γιάννης: Το δικό μου όνειρο είναι να αποκτήσει τέτοια δυναμική αυτή η προσπάθεια ώστε να υπάρχει ένας χώρος κάθε Παρασκευή και Σάββατο γεμάτος κόσμο και να γίνεται αυτό που γινόταν στα νιάτα μας στο Μad και στο Avant Garde. Να γίνουμε πάλι μια παρέα.\nΝικος: Άλλη μια φιλοδοξία είναι να ενεργοποιηθούν άνθρωποι που παίζανε αυτή τη μουσική, να ξαναμαζευτούν και να ξαναπαίξουν και παράλληλα να έρθουν ονόματα από το εξωτερικό.\nΔημητρης. Εμένα το όνειρό μου είναι η συνέχεια αυτών που είπαν ο Γιάννης και ο Νίκος, να δοκιμάσουμε δηλαδή κι ενα pop festival όπως γίνεται σε όλο τον κόσμο. Κι ακόμα καλύτερα να γινόταν σ’ ενα νησί. Όλο αυτό θέλουμε να έχει περισσότερο την έννοια ενός happening που θα περιλαμβάνει κι άλλα πράγματα πέρα από 2-3 dj’s που παίζουν τα δικά τους.\nΗλιας. Επειδή τα όνειρα δεν σταματάνε, γιατι όχι και η σύσταση κάποιου label με διάφορες κυκλοφορίες, να προωθήσουμε κόσμο. Έχουμε διάφορα πράγματα στο μυαλό μας και πιστεύουμε οτι θα πάει καλά. Είναι ακόμα στα σπάργανα όλα.\nEπίσημη πρώτη λοιπόν την Παρασκευή 1η Μαϊου με τους Next Time Passions. Ηλίας: Οι Next Time Passions είναι οι μόνοι ίσως που είναι ενεργοί ακόμα. Κινούνται στα ίδια μήκη με εμάς και είναι πραγματικά πολύ καλοί μουσικοί. Mια αδικημένη μπάντα που αν ήταν σε κάποια άλλη χώρα, νομίζω πως συμφωνούμε όλοι σ’αυτό, θα είχαν κάνει σπουδαία πράγματα. Δεν γίνεται π.χ. στην Ιαπωνία να πίνουν νερό στο όνομά τους κι εδώ να μην τους ξέρουμε. Είναι πολύ μεγάλη μας χαρά που ξεκινάμε μαζί τους 1 Μαίου 22:00,\nInfo: 1 Μαίου, 22:00 : Make me happy, an indie pop extravaganza. Live act: Next Time Passions\nDeathDisco, Ωγυγου 16 και Λεπενιώτου, Ψυρρή\n***Η συνέντευξη και φωτογράφιση έγινε στο καφέ-μπαρ «Ο Μπαμπάς» στο Κουκάκι


Theofania - Bookfriends.gr\nΑρκετά καλό. Όχι σε σημείου να με ξετρελάνει, όμως με κράτησε ως το τέλος με την ενδιαφέρουσα πλοκή και τους καλά δομημένους χαρακτήρες. Σίγουρα θα το πρότεινα.\nΓρήγορο, ατμοσφαιρικό, συμπαγές, αγωνιώδες. Όλα όσα χρειάζονται για να απολαύσεις ένα βιβλίο.\nΚαλογραμμένο, ακριβές, ενδιαφέρον, ακριβώς με τον τρόπο που απαιτείται για να κρατήσει το ενδιαφέρον των παιδιών και να αποτελέσει την εισαγωγή σε μια εξέχουσα και απίστευτη προσωπικότητα, παγκόσμιας εμβέλειας.\nΤο διάβασα πριν το κάνω δώρο στην ανιψιά μου... Γέλασα απίστευτα και πέρασα υπέροχα μαζί του... Εξαιρετικό δώρο!\nΤο Ολοκαύτωμα μέσα από τα μάτια ενός παιδιού... Συγκλονιστικό!\nΈνα ερωτικό μυθιστόρημα, που δεν είναι ακριβώς ερωτικό μυθιστόρημα, μα που δε δε αφήνει ούτε στιγμή να ξεχάσεις πως πρόκειται για ένα δυνατό ερωτικό μυθιστόρημα. Ξεκινά αργά, ανιχνευτικά και βασανιστικά, συνεχίζει με γρήγορους ρυθμούς που σε κάνουν να τα χάνεις και ανατρέπουν κάθε τι που είχες δεδομένο, τελειώνει με ένα απίστευτο κρεσέντο που ανεβάζει την αγωνία στο κατακόρυφο. Πολύ καλό και δυνατό!\nΈνα απρόσμενο, συναρπαστικό, αστυνομικό θρίλερ. Με μια λέξη, διαφορετικό.\nΧαρακτηριστική η γραφή και η ποιότητα λόγου της Αλιέντε, όμως στο παρόν βιβλίο απουσίαζε η φρεσκάδα, η ζωντάνια και η αμεσότητα στις οποίες είχα επενδύσει...\nΕντάξει, δεν είναι κι από τα καλύτερα βιβλία που διάβασα, ειναι όμως απίστευτα αστείο κι απολαυστικό. Κι αυτό είναι το ζητούμενο μερικές φορές...\n[Δεν αισθάνομαι τόσο τις ελλείψεις όσο την ανυπόφορη παρουσία ανθρώπων και καταστάσεων άσχετων μ’ αυτό που είμαι σήμερα...]\nΠω πω πω.... Τι μου θύμισε... Αγαπημένο κλασικό παιδικό βιβλίο, που σίγουρα θα έκανα δώρο σε ένα παιδί.\nΤόσο καλό, όσο και η ταινία. Αν τη θεωρείτε κι εσείς μια από τις κλασικές κορυφαίες ταινίες τρόμου, πρέπει οπωσδήποτε να διαβάσετε και το βιβλίο.\nΑξεπέραστο. Σίγουρα πρέπει να διαβαστεί, ενσυνείδητα και προσεχτικά\nΤο διάβασα, το έκλεισα, το ξέχασα...\nΔεν ήταν από αυτά που μπορούν να μου κρατήσουν το ενδιαφέρον.\nΤο κλασικό, απόλυτο, εξαιρετικό, θαυμάσιο και ανεπανάληπτο αστυνομικό μυθιστόρημα, διά χειρός της αξεπέραστης Αγκάθα Κρίστι, σε εντάσσει αμέσως στο υποβλητικό περιβάλλον, στην κλειστοφοβική ατμόσφαιρα, τις ιδιαίτερες ιστορίες του κάθε εμπλεκομένου. Υπέροχο!


Οι τσαμπουκάδες στο δρόμο δεν τους βγήκαν σε καλό - arouraios\nΟι δρόμοι είναι το κατεξοχήν πεδίο εκνευρισμού και άσχημων συμπεριφορών. Η κίνηση, η ψυχολογική κατάσταση των οδηγών και όλων των επιβατών σε οχήματα και ΜΜΜ κάνουν το μίγμα αρκετά εκρηκτικό. Καβγάδες, λεκτικοί και σωματικοί, είναι ένα καθημερινό φαινόμενο, ενώ αρκετοί συμπολίτες μας μεταμορφώνονται όταν βρίσκονται στη θέση του οδηγού.\nΌταν ωστόσο αποφασίσει κάποιος να ξεκινήσει έναν καβγά, καλό θα ήταν να σκεφτεί δύο πράγματα. Το πρώτο είναι πως… δεν πρέπει να ξεκινήσει τον καβγά έτσι και αλλιώς. Αν ωστόσο η διαμάχη είναι αναπόφευκτη θα μπορούσε να κρίνει τους συσχετισμούς δύναμης. Οι δύο Βρετανοί πρωταγωνιστές της παρακάτω ιστορίας δεν έκαναν τίποτα από τα δύο και το μετάνιωσαν οικτρά.\nΣε βίντεο που μετέδωσε η Daily Mail φαίνεται από κάμερα αυτοκινήτου ένα περιστατικό τσαμπουκά σε δρόμο με όχι ευτυχή κατάληξη. Ο οδηγός του μεσαίου αυτοκινήτου κόρναρε. Οδηγός και συνοδηγός του πρώτου οχήματος δεν το εκτίμησαν. Ο πρώτος πήρε ένα ρόπαλο και επιτέθηκε στο δεύτερο αμάξι. Ατύχησε όμως καθώς ο οδηγός του ήταν μαχητής MMA. Με μία γροθιά, ο πρώτος βγαίνει νοκ άουτ.\nΕναντίον του οδηγού ορμά και ο συνοδηγός και ακολουθεί σύντομη αναμέτρηση καθώς ο οδηγός του δεύτερου οχήματος τον αναισθητοποίησε τον με μία λαβή στο λαιμό.


74.038 Επισκέψεις στο άρθρο (20/3/2020)\nΠως τα πήγε το κορυφαίο (για την ώρα) Ford Focus ST των 280 ίππων στο τεστ αποφυγής κινδύνου; Κατάφερε να σπάσει το ρεκόρ του Type R; Τι διαφορές είχε στα 3 διαφορετικά προγράμματα οδήγησης;\nΧθες σας ζητήσαμε να ψηφίσετε για το αν πιστεύετε ότι το νέο Ford Focus ST θα καταφέρει να κλέψει τον τίτλο του βασιλιά στο Elk Test από το κορυφαίο Honda Civic Type R με το αποτέλεσμα της ψηφοφορίας να είναι μέχρι και την τελευταία στιγμή σχεδόν 50-50. Η επίδοση λοιπόν του νέου Focus ST εντυπωσίασε, ειδικά αν σκεφτούμε πως στο μέλλον θα δούμε μια ακόμα πιο «πολεμική» RS έκδοση, αλλά δεν κατάφερε να ξεπεράσει την επίδοση των 81χλμ./ώρα του Civic Type R στο τεστ αποφυγής κινδύνου.\nΤα update λοιπόν στο τεστ αποφυγής κινδύνου συνεχίζονται και σε πιο ειδικές κατηγορίες. Σειρά του νέου Ford Focus ST το οποίο αποδίδει 280 ίππους και διαθέτει 3 προγράμματα οδήγησης που επεμβαίνουν και στην ρύθμιση της ανάρτησης, στοιχείο που άλλωστε διέθεταν και τα περισσότερα μοντέλα του ανταγωνισμού του. Το Focus και σε αυτή την έκδοση αποδείχθηκε πολύ ικανό απέναντι στον τάρανδο, πετυχαίνοντας υψηλή επίδοση αλλά το κυριότερο ήταν πως σε καμία φάση της διαδικασίας ακόμα και στα περισσότερα από τα επιτυχημένα του χλμ./ώρα, δεν προβλημάτισε με τη συμπεριφορά του.\nΓενική αίσθηση οδηγού: Το Focus ST προσφέρει και στο συγκεκριμένο τεστ μια πολύ ευχάριστη αίσθηση. Απόλυτα θετικό τόσο στις τιμονιές όσο και στη συμπεριφορά της ανάρτησης έκανε την διαδικασία να μοιάζει με παιχνίδι.\nΓενική αίσθηση επιβαινόντων: Οι μικρές κλίσεις αλλά και η συμπεριφορά της ανάρτησης δεν προκαλούν το αίσθημα κινδύνου στους επιβάτες σε καμία περίπτωση.\nΕπιτυχής προσπάθεια: 77 χλμ./ώρα\nΌπως και στα υπόλοιπα μοντέλα του ανταγωνισμού, η αρχική μέτρηση έγινε με το πρόγραμμα normal του συστήματος παραμετροποίησης και την ανάρτηση έτσι στο πιο μαλακό της setup. Το Focus πέρασε την διαδικασία επιτυχώς στα 75, στα 76 και στα 77 χλμ./ώρα με κάθε επιπλέον χιλιόμετρο να επηρεάζει την συμπεριφορά του μόνο ως προς τον χώρο που καταλάμβανε στον διάδρομο. Έτσι, η σχετικά αυξημένη κλίση του αμαξώματος από την πρώτη αλλαγή κατεύθυνσης, το έφεραν οριακά μέσα στον δεύτερο διάδρομο και τελείωσε τη διαδικασία χωρίς καμία επαφή και ιδιαίτερα άνετα. Αντίθετα με το ίδιο πρόγραμμα τα 78 χλμ./ώρα δεν μπορούσαν να μας δώσουν ένα ασφαλές και εύκολο πέρασμα.\nΕπιτυχής προσπάθεια: 78 χλμ./ώρα\nΤο Focus ST παρά το γεγονός πως ακόμα και σε αυτά τα χιλιόμετρα ήταν υποδειγματικό στον έλεγχό του σε όλες τις αλλαγές πορείας, δεν τα κατάφερε τελικά αφού η τροχιά του και ελέω κλίσεων αμαξώματος το έφερναν στα όρια του διαδρόμου. Εκεί επιστρατεύθηκε λοιπόν η πιο σφιχτή ρύθμιση της ανάρτησης στο οδηγικό mode Sport. Το ST απέκτησε περισσότερη «αυτοπεποίθηση» στην πρώτη αλλαγή πορείας και παρέμεινε σταθερό και βιδωμένο στον διάδρομο σε όλη τη διάρκεια του τεστ, ξεπερνώντας το ιδιαίτερα εύκολα. To τιμόνι απέκτησε ακόμα μεγαλύτερη ακρίβεια και αμεσότητα βοηθώντας έτσι και αυτό με τη σειρά του στην όλη διαδικασία.\nΕπιτυχής προσπάθεια: 79 χλμ./ώρα\nΑντίστοιχα θετική ήταν η εικόνα του Focus ST και στα 79 χλμ./ώρα όπου και πέτυχε την καλύτερή του επίδοση. Αυτή «ήρθε» με το πρόγραμμα Sport και πάλι και όχι με το κορυφαίο πρόγραμμα Track αφού αυτό επηρεάζει την συμπεριφορά του «αφήνοντας» πιο ελεύθερο το σύστημα ελέγχου της ευστάθειας, γεγονός που φάνηκε έντονα στην τρίτη αλλαγή κατεύθυνσης όπου προκλήθηκε αρκετή υπερστροφή.\nΣτο Sport λοιπόν και πάλι, το Focus κινήθηκε με ακρίβεια μέσα στο διάδρομο και παρέμεινε πιστό στην τροχιά του σε όλη τη διάρκεια του τεστ, προσφέροντας παράλληλα και την απαιτούμενη αίσθηση ώστε να μπορεί ο οποιοσδήποτε να αποφύγει τον κίνδυνο χωρίς «παρατράγουδα».\nΑνάλογα με το οδηγικό mode\n- Normal: Επιτυχημένη προσπάθεια στα 77 χλμ./ώρα\n- Sport: Επιτυχημένη προσπάθεια μέχρι και τα 79 χλμ./ώρα\n- Track: Επιτυχημένη προσπάθεια στα 78 χλμ./ώρα\nΦίλε μου jiu-jitsu πρώτον δεν έχω Xantia και δεν θεωρώ τη γυναίκα μου και ειδικά την πεθερά ή το αυτοκίνητό μου το καλύτερο !! Δικά σου βιώματα αυτά προφανώς !! Εγώ απλά επισήμανα μια πραγματικότητα !! Τι θέλω να πω : κάποιες εταιρείες ήταν και είναι πολύ μπροστά σε ορισμένους τομείς όπως αναρτήσεις φρένα στήσιμο πλαίσιο και πόσο μάλλον πριν 21 χρόνια !! Ξαφνικά ανακαλύψαν τον τροχό κάποιες εταιρείες και παρουσιάζονται σαν κορυφή που ακόμα δεν έχουν φτάσει, παρόλη την υποτιθέμενη εξέλιξη !! Το elk rest δεν έχει να κάνει με αξιοπιστια αλλά με την ασφάλεια που παρέχει ένα όχημα σε συγκεκριμένη χρονική κατάσταση ή στιγμή !! Οπότε εφόσον δεν έχουν καταφέρει να ξεπεράσουν μετά από 21 χρόνια ένα αναξιόπιστο και γέρικο μοντέλο κατά τα λεγόμενά σου κάτι σημαίνει !! Αυτά !!!!\nΒάλτε RRR βάλτε St, St, St και GTI και δεν ξέρω τι άλλο υπάρχει την Citroen Xantia του 1999 που πέρασε με 85 km/h ούτε Supercar δεν την έχουν ξεπεράσει αυτό ξέρω εγώ !! Πλαίσια γρανίτες, φουσκωμένα φτερά, αεροτομές και ένα σωρό καγκουριές !! Αυτά φίλοι μου !!\nΠοιο είναι το ρεκόρ στο τεστ;αν θυμάμαι καλά η η citroen xantia με 88 χιλιόμετρα;η έχει ξεπεραστεί από κάποιο μοντέλο;για πες auto triti.\nΦίλε jiu-jitsu τουλάχιστον εγώ με τις μηδενικές αυτοκινηστικες εμπειρίες που δεν είναι ικανές να φτάσουν τις δικές σου μαντικές ικανότητες σκιαγραφώντας τους άλλους, μπορώ και εκφράζω ελεύθερα την άποψή μου με απλά λόγια χωρίς μισόλογα και κρύα και πράσινα τσάγια σε πρώτο πρόσωπο και χωρίς να θίξω κανέναν προσωπικά όπως κάνουν άλλοι που χρησιμοποιούν περισσότερα από ένα πρόσωπα λεκτικά στα πλαίσια και μόνο του καθωσπρεπισμού !!\nΚαθόλου εκτός θέματος φίλε jiu-jitsu απλά κάνουν λες και ανακάλυψαν τον τροχό τη στιγμή που πριν 21 χρόνια που γίνονταν το τεστ ταράνδου με τον ίδιο τρόπο όπως και σήμερα υπήρχε εταιρεία που περνούσε το όχημα της με τα ασύλληπτα 85 χλμ όταν όλοι οι υπόλοιποι δεν μπορούσαν να πιάσουν τα 65 χλμ !! Επίσης να σου θυμίσω ότι ειδικά η Xantia υπήρξε πολύ αξιόπιστη και πως κυκλοφορούν στους δρόμους με περισσότερα χλμ απ' ότι αναφέρεις και πολλά άλλα μοντέλα εταιρειών της εποχής Ευρωπαϊκά έχουν αυτά τα νούμερα !! Έτσι είναι τα πράγματα !!\nΚαι όμως φίλε μου jiu-jitsu έχει όνομα και λέγεται Citroen Xantia τότε που οι Ιάπωνες έβαζαν σούστες αντί ελατήρια πριν 21 χρόνια !!\nα) μην το κανείς προσωπικό. Μίλησα σε πρώτο πληθυντικό πρόσωπο (από ευγένεια) ότι αφορά αυτοκίνητο / σύντροφο, ότι αγαπάμε, κτλ., ενώ εσυ μου απάντησες σε δεύτερο πρόσωπο. Δεν είναι πολύ ευγενικό από μέρους σου. Όποτε εσυ (για να σου απαντήσω με τη σειρά μου) έχεις μηδενικές εμπειρίες στη ζωή σου αυτοκινητιστικά, κ όχι μόνο, από αυτά που λες. β) μάλλον έχεις όρεξη για «κόντρες». Ευχαριστώ, δεν θα πάρω. γ) αν εσυ πιστεύεις ότι είναι το καλύτερο όχημα όλων των εποχών το Ξάνθια, ....ότι πεις Pan!! Μαζί σου!\n....ok Pan, όπως νομίζεις... Συνήθως, έχουμε την τάση να θεωρούμε το αυτοκίνητο μας το καλύτερο του κόσμου, τη σύντροφο μας την καλύτερη από όλες, το σπίτι μας το πιο καλοφτιαγμένο, και το παιδί μας το πιο όμορφο κ έξυπνο. Καλά κάνουμε, είναι η αγάπη μας προς όλα αυτά, που πολλαπλασιάζει την υποκειμενικότητα μας. ΑΛΛΑ η πραγματικότητα είναι άλλη. Πάντως, πάντα τα παλαιότερα Σιτροέν ήταν μοναδικά στην ανάρτηση, βλέπε υδροπνευματικη, κτλ.\n@Pan, νομίζω είσαι εκτός θέματος. Αδιάφορο το τι κάνει η γιαγιά Σιτροέν. Αδιαμφισβήτητα με ιδιαίτερη γνώση στα της (άνετης) ανάρτησης, ΑΛΛΑ με τρομερά θέματα αξιοπιστίας. Όταν λοιπόν οι Ιάπωνες έβαζαν σουστες... όπως λες (το οποίο είναι λάθος 100%) δεκαετίες πριν, κατασκεύαζαν οχήματα που κ σήμερα κυκλοφορούν με 600 και 800 χιλιάδες χιλιόμετρα. Και θα κυκλοφορούν για άλλα 30 χρόνια. Επι τη ευκαιρία, δεν οδηγώ Ιαπωνικό. :)\n....υπάρχει σε διάφορες γεύσεις, και πίνετε κ παγωμένο.... Όσοι κατάλαβαν, κατάλαβαν. :)


Ο ελληνικός γάμος αποτελεί το όνειρο κάθε ζευγαριού που αγαπάει την Ελλάδα και τις δυνατές, έντονες στιγμές. Στο ξενοδοχείο MINOS αναλαμβάνουμε για εσάς τη διοργάνωση ενός παραδοσιακού ελληνικού γάμου που θα σας μείνει αξέχαστος.\nΠέτρινο Θέατρο του Δαίδαλου και του Ίκαρου\nΤο πέτρινο θέατρο του Δαίδαλου και του Ίκαρου αποτελεί αγαπημένη επιλογή των επισκεπτών της Κρήτης για την επισφράγιση της αγάπης τους.\nΤο θέατρο είναι χτισμένο πάνω στον βράχο από τον οποίο, σύμφωνα με την ελληνική μυθολογία, ο Δαίδαλος μαζί με τον γιο του Ίκαρο, οι οποίοι ήταν κυνηγημένοι από τον βασιλιά Μίνωα, κατάφεραν να πετάξουν προς την ελευθερία. Ο Δαίδαλος και ο Ίκαρος χρησιμοποίησαν φτερά κολλημένα με κερί, τα οποία κατασκέυασε ο Δαίδαλος.\nΕστιατόριο & Μενού\nΤο προσωπικό του ξενοδοχείου MINOS έχει ετοιμάσει για εσάς μια λίστα με τα καλύτερα εστιατόρια της περιοχής για να επιλέξετε το γευστικό μενού το οποίο θα συνοδεύσει την πιο σημαντική σας μέρα!\nΤο ξενοδοχείο MINOS αναλαμβάνει τη διακόσμηση του γάμου σας. Στόχος μας είναι να νιώσετε άνετα και να περάσετε αξέχαστα τη μοναδική αυτή μέρα. Σε συνεργασία με εσάς, σχεδιάζουμε τη διακόσμηση όλης της ημέρας, η οποία θα ανταποκρίνεται στο στυλ και τις επιθυμίες σας.\nΓαμήλιο χτένισμα & make-up\nΤο ξενοδοχείο MINOS κανονίζει για εσάς όλες τις απαραίτητες διαδικασίες ώστε να είστε η πιο όμορφη νύφη τη μοναδική αυτή μέρα. Αφεθείτε στα χέρια των ειδικών και σας υποσχόμαστε πως το αποτέλεσμα θα ξεπεράσει τις προσδοκίες σας.\nΜετά το πέρας της τελετής, επιλέξτε να γιορτάσετε το ευχάριστο γεγονός με ένα γαμήλιο κρητικό γλέντι με συνοδείο live κρητικής μουσικής ή με όποιον άλλο τρόπο επιθυμείτε.


Δόξα Δράμας – Πανσερραϊκόs 0-0 – Indrama\nΔόξα Δράμας – Πανσερραϊκόs 0-0 Reviewed by Momizat on Οκτ 12 . Λίγες οι καλές στιγμές στην πρόβα πρωταθλήματος Football League ανάμεσα σε Δόξα Δράμας και Πανσερραϊκό. Και ήταν αλήθεια οι φίλαθλοι αυτοί που εντυπωσίασαν με Λίγες οι καλές στιγμές στην πρόβα πρωταθλήματος Football League ανάμεσα σε Δόξα Δράμας και Πανσερραϊκό. Και ήταν αλήθεια οι φίλαθλοι αυτοί που εντυπωσίασαν με Rating: 0\nΔόξα Δράμας – Πανσερραϊκόs 0-0\nPosted date: Οκτώβριος 12, 2017 In: Football League, Αθλητισμός, Ποδόσφαιρο\nΛίγες οι καλές στιγμές στην πρόβα πρωταθλήματος Football League ανάμεσα σε Δόξα Δράμας και Πανσερραϊκό. Και ήταν αλήθεια οι φίλαθλοι αυτοί που εντυπωσίασαν με την παρουσία τους στο σημερινό γειτονικό φιλικό ντέρμπι, αφού ξεπερνούσαν τους 1.000 στο σημερινό φιλικό της Προσοτσάνης.


διήγημα | ΝομοΣοφία\nΗ ρίχτρα κ’ η σώστρα\nΠΑΝΑΘΕΜΑ ΣΕ, κοσμηματογράφε Παντελή ! Τί τραγούδι ήταν αυτό, καθώς ζωγράφιζε τα ταβάνια και τους τοίχους στο καινούργιο σπίτι ενός λαδά ; Άνθρωπος ήταν ή φλωροκάναρο ; Βέβαια, ένας κοσμηματογράφος της Αθήνας έχει χρέος να είναι και λαλούμενο, επειδή αυτό θέλει το συνάφι, μα τούτος ο Παντελής πέρασε και τα πουλιά του Θεού. Ανασασμό δεν είχε. Πού τα μάζωξε τόσα λιανοτράγουδα, σε τί ερωτομπαξέδες περπάτησε και τα τρύγησε ; Πού τα είχε κρυμμένα ; Και τί να θαμάξης απ’ τα δυο, τον ήχο ή τα δίστιχα; Οχτώ μέρες πού ζωγράφιζε το σπίτι του λαδά, έγινε στη γειτονιά σχολή τραγουδιού κ’ ερωτική ανθολογία. Δεν κούρντισε μόνο τα γειτονικά καναρίνια κι άρχισαν την ακράτητη φλυαρία τους, θαρρώντας πώς θα συναγωνιστούν έναν κοσμηματογράφο σαν αυτόν, με το μέτριο τάλαντο πού τους έδωσε ο Θεός ίσα, ίσα για να ευφραίνουν κανένα μικρό συνταξιούχο — μα έκαμε κρυφακούστρες όλες τις υπηρέτριες και τις νοικοκυροπούλες ακόμα και κράτησεν άγρυπνο κάθε μουσικό αυτί της συνοικίας. Ανέλπιστο συνοικιακόν ωδείο. Όπως οι στάμνες στη βρύση, όταν ο δήμαρχος έστελνε κάπου, κάπου το νερό, έτσι κ’ οι ακοές κ’ οι νεανικές ανησυχίες κ’ οι καϊμοί γύρω στο σπίτι τού λαδά, περίμεναν τον κρουνό τού Παντελή για να γεμίσουν μελωδίες, δίστιχα και ρίμες. Κι άρχιζεν απ’ τις οχτώ το πρωί τη, συναυλία του, απ’ την ώρα πού έσκαζε στον τοίχο το πρώτο του λουλούδι. Δε θέλω να πω βέβαια πώς βρήκε για την αγάπη άλλη ρίμα απ’ τον Αράπη. Τέτοιο θαύμα είναι αδύνατο. Άμα έλεγε « βραδυά », έπρεπε να περιμένης « καρδιά ». Κι αν άκουγες « πουλιά», δεν ήταν απαραίτητο να είσαι σοφός για να καταλάβης πώς το άλλο θα είναι « φιλιά ». Μέσα σε πέντε δέκα ρίμες θαλασσοδερνόταν όλο το στιχουργικό του. Μα, αν ο Παντελής δεν ανακάλυψε καινούργιες ρίμες, ήξερε τα χίλια μύρια και δεν έμεινε χώρα και ταβέρνα ελληνική, πού να μην έδωσε ραντεβού με τις άλλες στο ρεπερτόριο τού κοσμηματογράφου. Χωρίς να τραγουδή λοιπόν επί τούτο, έκαμε κι ο Παντελής την ελληνική ενότητα. Το πραγματικό ταλέντο του ωστόσο ήταν η μελωδία. Δε λέγονται αυτά. Ακούγονται ! Έπρεπε να βρεθή κανείς εκεί κοντά, στην ησυχία τής γειτονιάς, στο νέο δρόμο με την ανορθόγραφη πινακίδα, όπου κ’ ή ρόδα τού αμαξιού ήταν τότε εξαιρετικό επεισόδιο, για να πάρη τ’ αυτί του τα τσακίσματα, τα τριλλίσματα, τις γοργές φυσαλίδες τής φωνής του, τ’ ανάλαφρα και τα μισοσβησμένα του « άχ », τα κρετσέντα του, πού άνθιζαν άξαφνα για ν’ απαντήσουν στο γεωμετρικό του λουλούδι, ενώ το άδειο τού καινούργιου σπιτιού έκανε να δυναμώνη και να κυματίζη ο μυριανθισμένος αυτός κελαϊδισμός.\nΚαι τώρα θα μου πήτε πως η Ανθίτσα, η υπηρέτρια του απόστρατου μοιράρχου αντικρύ, μπορεί να πηγαίνη τον ταβά στο φούρνο, ατάραχη και σοβαρή, όπως οι κόρες τής αρχαίας λιτανείας ; Μα τότε το καλό τραγούδι θα ήταν ακίνδυνο πράμα. Όχι, η Ανθίτσα έχει μουσικό αυτί. Να που, πηγαίνοντας στο φούρνο μια μέρα, παραπάτησε και κόντεψε να πέση. Τόσο πολύ τις είχε προσέξει κάτι περίτεχνες γλιστράδες της φωνής του Παντελή, την ώρα που ο κοσμηματογράφος τραγουδούσε το κιθαρίστικο :\nΤσάτσα μηλίτσα μου\nκι ωραία λεϊμονιά,\nπούχεις τα φύλλα\nή την ώρα που γλυκόβραζε, μεταφερμένο από τον ίδιο σε άλλη μελωδία, το κρητικό :\nΤί τηνε νοιάζει πάσα μια\nή και τον πάσαν ένα,\nαν αγαπά κανείς καμμιά\nή και καμμιά κανένα ;\nΕίχε γούστο, τραγουδώντας ο Παντελής αυτή την παρατήρηση στον κόσμο για την κουσκουσουριά του, να σημάδευε την Ανθίτσα ! Να ήταν, λέει, το τραγούδι του όχι για τη διπλανή υπηρέτρια, όχι για την παρακατινή μικροπαντρεμένη, μα να ήταν γι’ αυτή την ίδια — την Ανθίτσα την άβγαλτη και την άμαθη, που της φορούσεν η κυρία υπομοιράρχου τις άσπρες ποδιές και τις τραχηλιές. Ε, λοιπόν, ήταν και γι’ αυτή. Μήπως ο ψαράς ορίζει το ψάρι, μήπως ο Παντελής ξέρει αν θάρθη να τσιμπήση στο αγκίστρι του μαρίδα, γόπα ή ροφός ; Η τύχη τα ορίζει αυτά. Έτσι, η φτωχή η Ανθίτσα, που δεν είχε ποτέ της σταθή ν’ ακούση ερωτικό λόγο, τον πρωτάκουσεν από τον Παντελή. Σε μια γωνιά, εκεί πούστριβε με το βαρύ ταβά, παραμονεύοντας την ώρα τής σκόλης, ο κοσμηματογράφος τής μουρμούρισε τη μεγάλη λέξη. Η Ανθίτσα κοκκίνισε ως τ’ αυτιά και τούδωσε στα πόδια. Την τρίτη μέρα κοντοστάθηκε λίγο. Την πέμπτη του μίλησε. Και, πριν ζωγραφιστούν πέντε φιόρα στην κρεβατοκάμαρα του λαδά, η Ανθίτσα τσίμπησε μια μέρα με τα ρόδινα δάχτυλα της στο δρόμο ένα γράμμα, ένα περιστεράκι πού της έφερνε την ουράνιαν εξομολόγηση, γραμμένη καθώς ο Παντελής ενόμισε πώς έπρεπε να διορθωθή το επιστολάριο, με πυκνά δηλαδή κονταροχτυπήματα μεταξύ του ενικού και του πληθυντικού :\n«Επειδής λοιπόν και μου εχαρίσατε το γλυκό όνομα σας, Ανθίτσα, διά τούτο σου λέγω ότι σας αγαπώ και όχι διά να σου ειπώ λόγια διά να σας κολακέψω αλλά διά να μάθης το αίσθημα μου όπου είσαι το παν δι’ εμέ και ότι την νύκταν με το να σας συλλογίζομαι και αναστενάζων εξ αίτιας της μορφής σας δεν με κολλά ύπνος και τούτο ήθελα να σου ειπώ τον καλόν λόγον ότι ο σκοπός μου ως τίμιος επαγγελματίας είναι να νοικοκυρευθώ και να συνδέσω μαζί σας την ζωήν μου όπου αδύνατον είναι να μη βλέπω το φως των γαλανών οφθαλμών σας και άμποτε ο Θεός να τα φέρη δεξιά να βεβαιωθής τον σφοδρόν ερωτάν μου.»\n— Δεν το λες, Παντελή μου, στ’ αφεντικό ; τον ρώτησε μια μέρα η Ανθίτσα, καθώς της έσφιγγε το άσπρο χεράκι.\n— Μη μ’ ανακατεύεις με το μουστακαλή ! Τ’ αφεντικά δε μπαίνουν στις δικές μας δουλειές. Τις χαλάνε.\nΗ Ανθίτσα σώπασε και υπάκουσε. Τάκρυψεν από τ’ αφεντικά της όλα. Μιλιά δεν της έφυγε, υποψία καμμιά δεν έδωσε. Μοναχή της αντίκρυσε την αγάπη. Σε λίγες μέρες, ο Παντελής της έδωσε ένα δαχτυλιδάκι και της είπε πως είν’ αρρεβωνιαστικιά του. Όταν όμως έκλεισε μήνας, ο αρρεβωνιαστικός χάθηκε. Πέταξε σ’ άλλο κλαρί. Πού ν’ άνοιξε το νέο του ωδείο ; Ποιά γειτονιά, ποιά πόλη ξεμυαλίζει; Αργότερα θα το μάθωμε — όταν θα φύγη κι από κει μισοστεφανωμένος, κυνηγημένος κι άπιστος. Για τη στιγμή, η Ανθίτσα κλαίει και δέρνεται. Τώρα πια δεν είναι να ξαναφορέση τις άσπρες ποδιές και τις τραχηλιές! Ή μοίρα της ήταν μαύρη κι άραχλη. Κανένας δεν ξεφεύγει το γραμμένο του. Αυτό δε γελιέται, είναι νους. Η έρμη Ανθίτσα, που ο κατακτητής την άφησε στο δρόμο, θα γίνη μητέρα.\nΌπως ο Ηρακλής στο μύθο του Προδίκου, βρέθηκε τότε κ’ ή Ανθίτσα ανάμεσα σε δυο γυναίκες αντίθετες. Στη Ρίχτρα και στη Σώστρα. Η Ρίχτρα ήταν μια γειτόνισσα, πού καθόταν σε πολυκατοικημένη και πολυκαβγατζού αυλή κ’ είχε να κάμη με θεοσκότεινα πράματα, βαφή των μαλλιών, μεσιτείες κι απορριξίματα. Βλέποντας την κοπέλα που έπεσε στη συλλογή και συμπονώντας την, επειδή κάτι ανθρώπινο απόμενε στα στήθια τής Ρίχτρας, κ’ ήταν αδύνατο άνθρωπος που θα ιδή τη ντροπαλή Ανθίτσα να μη τη συμπαθήση, την έπιασε μια Κυριακή απόγεμα εκεί στο στενό. Και της λάλησε:\n— Τα πάντα πάσα περί τον άθρωπο, Ανθίτσα μου, είναι, που λέει ο λόγος, ή κοινωνίγια. Στην κοινωνίγια πρέπει ναχωμέστε το πρόσωπο περικάθαρο και να κρύβωμε την εντροπή μας, κατά πώς που λέει ο λόγος το πουκάμισο μας. Κυρίγες και πλούσιγες της αριστοκρατίγιας τα ρίχνουνε. Μάλιστας! Και φάρμακα και γιατρούς πλερώνουν και στην Ευρώπη πάνε και κρύβονται και λευτερεύονται ως που να πής τρίγια. Και ξαναβγαίνουν σε περίπατο και ζαχαροπλαστείγια λυγιζάμενες, μάτια μου, και κουνάμενες, πού μ’ είδες, πού μ’ ήξερες. Τούτος ειν’ ο κόσμος σήμερις. Μάλιστας. Κ’ εσύ θα κάτσης να χολοσκάσης, μαύρη κι ορφανή ; Ό Άϊ – Σιδερής να στράψη να με κάψη, η χάρη του, α δε σου λέω το σωστό κι α δεν το παίρνω απάνω μου να λυτρωθής και να κάμης λάτρα και μπουγάδα στο ιμομέντο. Γιατί, εγώ που σου λέω, κάτι ξέρουν ετούτα τα χέρια. Και μην το καβουρντίζης το μυαλό σου. Μόνο πάρ’ το απόφαση μπριχού και περνάσουν οι δυο μήνοι. Γιατί, τόμου και πέρασαν οι δυο μήνοι, θάχης να λογαριαστής με μουσαφίρη μέσα σου. Που λέει ο λόος. Και ποιά, μαρή, κρατάει παιδί στη σήμερο περίστασις, απού καλές και παρδαλές, μπομπεμένες κι αμπόμπευτες, ούλες ένα πράμα, σκεπάζονται και βάφονται και γλέπουνε του Θεού την ήμερα και μπαιζογελιούνται και χαίρουνται τα πάντα πάσα στην κοινωνίγια ; Εσύ δε θα τόνε διόρθωσης τον παλιόκοσμο. Φτωχή κι άραχλη είσαι, ό,τι πράξης καλά πραγμένο. Ριχ’ το, πού σου λέω, Αθίτσα. Πέταξέ τονε το δαίμονα !\nΤο λόγο της Ρίχτρας τον άκουσεν η γελασμένη, κρατώντας χαμηλά τα μεταξένια της ματόκλαδα και βυθισμένη πάντα στη συλλογή. Σαν όνειρο πέρασεν αυτή τη στιγμή η μικρή και θλιβερή της ιστορία. Τόσο λίγο χρειάστηκε να τα ιδή όλα, τον ουρανό και την άβυσσο ! Και τώρα τί θα γίνη ; Θα λησμονήση ; Θα ξαναζήση ; Μπορούμε να ματαϊδούμε τον κόσμο ύστερ’ από τέτοια ντροπή ; Η Ρίχτρα της είπε την αλήθεια ; Ό άνθρωπος μπαλώνεται και ξαναγένεται όπως ήταν;\nΑφού έκλαψε και συλλογίστηκε ακόμα, και τη στιγμή ακριβώς πού τ’ αποφάσισε, έπεσε απάνω στη Σώστρα. Η Σώστρα δεν ήταν καμμιά ξένη. Ήταν η ίδια η μάννα του κοσμηματογράφου. Γριά πονόψυχη, πού γνώρισαν το κερί της και τη δεκάρα της εκκλησιές και ξωκκλήσια, βρυσούλα τής θείας Αδυναμίας που έσταζε για ξένες έγνοιες, πού δάκρυζε για καλούς και για κακούς γειτόνους, για κοντινές και μακρινές συμφορές, που έδινε την τελευταία κόρα του ψωμιού της σε ζητιάνους, σε γύφτους, σε μπουγαδοκλέφτες, σε όποιον έκανε λιγάκι πώς κούτσαινε ή πως κρύωνε, ήταν – δεν ήταν άξιος για ελεημοσύνη — αυτή δεν έδινε για τον άνθρωπο, μα για το έλεος και για τους πόνους ολουνών και για όσα πάθαμε και όσα θα πάθωμε —, ή γριά, λοιπόν, ήταν ή πρώτη πού συμπάθησε και περιμάζωξε το κουρέλι του κατακτητή. Τί κι αν ήταν γυιός της ο προκομένος ; Το άδικο είν’ άδικο. Έτσι παρηγόρησε την Ανθίτσα, κ’ έσταξε κι αυτή απ’ το τελευταίο νεράκι των ματιών της, βλέποντας την κοπέλα να καίγεται. Και με λόγια, μ’ ελπίδες, την αποτραβούσε απ’ το γκρεμό. Όταν η Ανθίτσα τής εξομολογήθηκε τη συμβουλή τής Ρίχτρας και την απόφασή της να κάμη αυτό που της είπε —η γριά σηκώθηκεν από το σκαμνί της ! Αναταράχτηκε ολάκερη και, κάνοντας πλατιά δέκα μετρημένους σταυρούς, ξόρκισεν αυτή τη σκέψη. Η Ρίχτρα είχε πή τα δικά της. Τώρα ήρθε κι ο λόγος τής Σώστρας:\n— Στο πλάσμα του Θεού θα βάλης χέρι, μαύρη και σκοτεινιασμένη μου ; Και τ’ είσαι σύ ; Τί ξέρεις εσύ ; Τί ξέρουμε οι άνθρωποι; Τα βάσανα είναι όπως και τ’ αγαθά, φτωχή. Από πάνω έρχουνται ούλα. Και ποιο είναι το κακό και ποιό είναι το καλό, μαρή; Μηδά είσαι κότα πού μυτίζει και τσακίζει καμμιά βολά τ’ αυγό της, ή γάτα πού ξεκάνει αυτά που της πετάνε, ή καρυδιά που ρίχνει, να πούμε, το κούφιο της καρύδι; Κακό να μούρθη ! Τί πήγες κ’ έβαλες στο νου σου, να βάλης χέρι, λέει, σε πλάσμα που σούδωκε το θέλημά του, δοξασμένος νάναι … Τί πας να κάμης; Να χαλάσης τον άνθρωπο; Το λογικό, μαρή ; Το φως τω ματιώνε ; Τη μιλιά, μαρή, που σου λέει τα χίλια μύρια; Την ανάσα; Το περπάτημα; Γιατί απ’ όλα τούτα θάχη κ’ εκείνο πούρχεται, σαν κάθε άνθρωπος. Να τα δώσωμε μείς οι άνθρωποι δε μπορούμε. Και να τα χαλάσωμε; Σώπα, κακομοίρα μου, μη σου ξαναβγή τέτοιος λόγος. Αμαρτία μεγάλη και τρανή. Σώπα. Θα γέννησης. Θα βαστάξης το παιδί. Όπως, όπως θαν τ’ αναστήσωμε. Αν πάρη φώτιση και γυρίση καμμιά φορά ο προκομένος και δεν είναι παντρεμένος — πού τα ξέρεις, όλα γένονται! — τότες, γλέποντας το παιδί του, μπορεί να σε λυπηθή … Τα ζερβά έρχουνται δεξά … Και τα δεξά ζερβά … Δεν ξέρομε τίποτα … Ένας τα ξέρει. Μόνο κάτσε να ξενοδουλέψωμε και πάρ’ το πώς είσαι μάννα και μην ξαναζυγώσης, Ανθίτσα μου, στα φίδια• τις ρίχτρες, γιατί θα πέση του Κυρίου τ’ αστραπόβροντο να μας κάψη …\nΚαι ξανάκαμε τούς δέκα σταυρούς.\nΗ Ανθίτσα εγκαρδιώθηκε. Τής φάνηκε σα νάγινε άλλος άνθρωπος, σα ν’ αντίκρυσε την κοινωνία και το Θεό για πρώτη φορά μετά το λάθος της. Έπεσε στην ποδιά τής γριάς και κλάψανε μαζί για ώρα πολλή.\nΗ Ανθίτσα έγινε μάννα. Με βάσανα, με ξενοδουλειές, με νηστείες, το παιδί του κατακτητή αναστήθηκε στης γριάς, της γιαγιάς του.\nΗ γριά βάσταγε και δούλευε κ’ είχε και τον καιρό να το κουνάη και να του μιλή, να του χτυπάη, να του παίζη κανέναν πάφιλα, κανένα βρονταλίδι, ως να γυρίση απ’ τη δουλειά η Ανθίτσα. Πέρασε ένας χρόνος. Πέρασε ένας και μισός. Μα το παιδί δεν απαντούσε στα παιγνίδια τους, παρά με άναρθρες φωνές. Με α και ε! Συλλαβή δεν έδενε στο στόμα του. Συλλογίστηκαν μήπως είναι αργομίλητο. Μα έκλεισε το δεύτερο χρόνο κ’ ήταν στα ίδια. Αποφάσισαν μια φορά να το πάνε στον καθηγητή, την ώρα που δεχόταν τους φτωχούς άρρωστους. Ο γιατρός, άξαφνα, χτυπώντας τις παλάμες του μπροστά στο παιδί για να το ξαφνίση, είδε πως τα βλέφαρα του έμειναν στο χτύπο ακίνητα. Ύστερα δόνησε κάποιο μέταλλο κοντά στ’ αυτί του. Και, αφού έκαμε και κάτι άλλες δοκιμές, σήκωσε τα γυαλιά του, κοίταξε τις δυο γυναίκες και είπε, με την απάθεια που έχουν πολλοί γιατροί, όταν μηνούνε συμφορές :\n— Το παιδί θα μείνη κωφάλαλο. Έτσι γεννήθηκε.\nΗ μάννα στάθηκε ασάλευτη, κοιτάζοντας το γιατρό σα να πέτρωσε. Και, προτού προφτάση να μέτρηση το βάθος της συμφοράς που της ανοίγεται — στη στιγμή, σαν αστραπή, έτρεξεν ο νους της … σε ποιόν τάχα ; Μήπως στον τραγουδιστή που έδωσαν τέτοιον καρπό τα τραγούδια του ; Όχι. Ο νους της πήγε σ’ εκείνη που προσφέρθηκε να τα μπαλώση όλα και να σάρωση το πεπρωμένο …, στο κακόμουτρο λαδικό, στη Ρίχτρα, που, ό,τι κι αν ήταν, είχεν όμως η στριγγλιά της βαθύτερες γνωριμίες με τη μοίρα κ’ ήταν αυτή τη στιγμή για την Ανθίτσα χίλιες φορές πονετικώτερη από το ψυχικό της Σώστρας !\n Ζαχαρία Παπαντωνίου, «Διηγήματα», Εστία\n6 Απρίλιος, 2009 στις 14:58\nπολιτική ιστορία »


ΣΥΡΙΖΑ για Κουμουτσάκο:Αστείες οι απαντήσεις της ΝΔ για τη σχέση της με τους εκβιαστές - The Indicator | The Indicator ΣΥΡΙΖΑ για Κουμουτσάκο:Αστείες οι απαντήσεις της ΝΔ για τη σχέση της με τους εκβιαστές - The Indicator\nΔημοσιεύθηκε στις: Πα, Απρ 1st, 2016 Πολιτική ΣΥΡΙΖΑ για Κουμουτσάκο:Αστείες οι απαντήσεις της ΝΔ για τη σχέση της με τους εκβιαστές\nΚριτική στη Ν.Δ. και τον εκπρόσωπο Τύπου Γιώργο Κουμουτσάκο καθώς «τριανταπέντε ολόκληρες ημέρες μετά τα πρώτα δημοσιεύματα για τις σχέσεις με το κύκλωμα εκβιαστών» η αξιωματική αντιπολίτευση δεν έχει ψελλίσει ούτε καν μια δικαιολογία ασκεί το γραφείο Τύπου του ΣΥΡΙΖΑ.\nΣχολιάζοντας σημερινή συνέντευξη του εκπροσώπου Τύπου της Ν.Δ. στον ραδιοσταθμό «Παραπολιτικά – 901».\nο ΣΥΡΙΖΑ κάνει λόγο για ανεπιτυχή προσπάθεια να δικαιολογήσει τα αδικαιολόγητα.\n«Πρώτα προσπάθησε να αποσείσει τις όποιες ευθύνες από το πρόσωπό του, λέγοντας ότι «δεν ήταν καν στην Ελλάδα» την επίμαχη περίοδο, κατόπιν δήλωσε ότι «δεν έχει εικόνα», και στο τέλος είπε ότι για τη Ν.Δ. «το θέμα έχει κλείσει»» σημειώνει ο ΣΥΡΙΖΑ στην ανακοίνωσή του.\nΣχολιάζει τέλος ότι «δεν γνωρίζουμε πόσο δαιδαλώδη είναι τα λογιστήρια του κόμματος της αξιωματικής αντιπολίτευσης. Και, σίγουρα, δεν θα θέλαμε να βρισκόμαστε στη δύσκολη, ομολογουμένως, θέση του κ. Κουμουτσάκου. Η Ν.Δ., όμως, είναι γελασμένη αν θεωρεί ότι με αστείες απαντήσεις μπορεί να κλείσει την υπόθεση των σχέσεων της με εκβιαστές δημοσιογράφους που έκαναν τη βρώμικη δουλειά της έναντι παχυλής αμοιβής».\nΔεν αισθανόμαστε καθόλου υπό ομηρία, σας είπα ότι υπάρχουν πολύ σημαντικά ερωτήματα που πρέπει να απαντηθούν και από την άλλη πλευρά. Από εκεί και πέρα η ΝΔ άνοιξε τα οικονομικά της, έχει διαφάνεια στα οικονομικά της, στον τρόπο που θα τα διαχειριστεί, έχουμε περάσει σε άλλη περίοδο.\nΣημειώνεται ότι, ερωτηθείς για το ζήτημα των τιμολογίων ο κ. Κουμουτσάκος μεταξύ άλλων απάντησε ότι «δεν υπάρχει διάθεση να καλυφθεί τίποτε. Δεν έχουν πληρωθεί ποτέ, επομένως για εμάς το θέμα τελείωσε».


ΗΜΕΡΗΣΙΑ ΠΙΕΡΙΑΣ: Η ώρα της κρίσης για τα εγκλήματα της Χρυσής Αυγής\nΜετά από δικαστικό μαραθώνιο 5,5 ετών, ανακοινώνεται την Tετάρτη η ετυμηγορία της Δικαιοσύνης.\nΠεντέμισι χρόνια, 445 συνεδριάσεις, 153 μάρτυρες κατηγορίας, 61 μάρτυρες υπεράσπισης, 68 κατηγορούμενοι, μία δολοφονία, δύο απόπειρες ανθρωποκτονίας και δύο ερωτήματα που ψάχνουν απάντηση.\nΟι εγκληματικές πράξεις ήταν μεμονωμένα περιστατικά και αυτοί που τις διέπραξαν απλά έτυχε να είναι μέλη της οργάνωσης; Ή ήταν η ίδια η οργάνωση αυτή που προωθούσε τη βία, το κοινωνικό μίσος και τον ρατσισμό, υποκινώντας και διοργανώνοντας τις εγκληματικές επιθέσεις;\n«Ολοι τώρα στην τοπική. Οσοι είσαστε κοντά. Δεν θα περιμένουμε μακρινούς. Τώρα». Το SMS που εστάλη από υπολογιστή της τοπικής οργάνωσης Νίκαιας στα μέλη του τάγματος εφόδου που εφόρμησε στην καφετέρια «Κοράλλι» στο Κερατσίνι ήταν σαφές. Περιλαμβάνεται στα αποδεικτικά στοιχεία που έχουν παρουσιαστεί στη δίκη, μαζί με όλες τις τηλεφωνικές συνομιλίες που, σύμφωνα με την Ελληνική Αστυνομία, έγιναν εκείνο το βράδυ.\nΠρόκειται για συνομιλίες που ξεκινούν από απλά μέλη της και καταλήγουν στον Γιάννη Λαγό αλλά και στον Μιχαλολιάκο, αποκρυσταλλώνοντας έναν τρόπο δράσης ο οποίος συνάδει πλήρως με την ιεραρχική δομή της Χρυσής Αυγής. Μέλος της Τ.Ο. Νίκαιας καλεί τον υπεύθυνο ασφάλειας της τοπικής, που με τη σειρά του τηλεφωνεί στον επικεφαλής της τοπικής (Γιώργος Πατέλης), ο οποίος άμεσα καλεί τον βουλευτή Γ. Λαγό, συνομιλώντας μαζί του για 64 δευτερόλεπτα. Το SMSκάλεσμα για τη συγκρότηση του τάγματος εφόδου εστάλη ακριβώς δύο λεπτά μετά τη συνομιλία Λαγού - Πατέλη.\nΜεταξύ των 20 ατόμων που συγκεντρώθηκαν ήταν και ο δολοφόνος του Παύλου Φύσσα, Γιώργος Ρουπακιάς. Εννέα λεπτά μετά τα μεσάνυχτα, το μαχαίρι του Ρουπακιά έχει αφαιρέσει τη ζωή του 34χρονου μουσικού. Από εκείνο το σημείο, σύμφωνα με τα έγγραφα της ΕΛ.ΑΣ. που κατατέθηκαν στο δικαστήριο, τα τηλεφωνήματα μεταξύ των μελών και των ηγετών είναι αλλεπάλληλα.\nΟ Λαγός ενημερώνεται στις 00:11, καλεί τον Πατέλη, ο οποίος στη συνέχεια συνομιλεί τρεις φορές με τον Ρουπακιά. Στις 00:37 ο Λαγός καλεί και τον «αρχηγό» Ν. Μιχαλολιάκο και συνομιλεί μαζί του για 45 δευτερόλεπτα. Την εικόνα του τάγματος εφόδου που συγκεντρώθηκε με την έγκριση της ηγεσίας της Χρυσής Αυγής αποκαλύπτουν τα διαβιβαστικά των ομάδων ΔΙΑΣ που έσπευσαν στο σημείο. «Είκοσι άτομα της Χρυσής Αυγής», αναφέρεται στο διαβιβαστικό, ενώ λίγο μετά προστίθεται: «Απ’ ό,τι διακρίνουμε, υπάρχουν σιδερομπουνιές και κάτι ρόπαλα».


Αλήθειες και ψέματα για τις οφειλές στον ΟΑΕΕ (πρ. ΤΕΒΕ)\nYou are here: Home / ΡΟΗ ΕΝΗΜΕΡΩΣΗΣ / Αλήθειες και ψέματα για τις οφειλές στον ΟΑΕΕ (πρ. ΤΕΒΕ)\n12/01/2019 - 12:50 | ΝΗΣΟΣ: ΙΚΑΡΙΑ Filed Under: ΡΟΗ ΕΝΗΜΕΡΩΣΗΣ\nΔΕΛΤΙΟ ΤΥΠΟΥ ΤΗΣ ΠΑΝΕΛΛΑΔΙΚΗΣ ΠΡΩΤΟΒΟΥΛΙΑΣ ΣΥΛΛΟΓΩΝ ΚΑΙ ΚΙΝΗΣΕΩΝ ΑΣΦΑΛΙΣΜΕΝΩΝ ΤΟΥ π.ΟΑΕΕ\nΑΛΗΘΕΙΕΣ ΚΑΙ ΨΕΜΑΤΑ ΓΙΑ ΤΙΣ ΟΦΕΙΛΕΣ ΣΤΟΝ ΟΑΕΕ (πρ. ΤΕΒΕ)\nΗ Πανελλαδική Πρωτοβουλία Συλλόγων και Κινήσεων Ασφαλισμένων του π.ΟΑΕΕ είναι μια Πρωτοβουλία που συγκεντρώνει όλες τις κινήσεις που οργανώθηκαν τα τελευταία χρόνια για να διαμαρτυρηθούν για τις άδικες χρεώσεις του ΟΑΕΕ. Εκπροσωπεί εκατοντάδες χιλιάδες ασφαλισμένους στον ΟΑΕΕ από όλη την Ελλάδα.\nΔιαμαρτυρηθήκαμε για τις άδικες χρεώσεις που κορυφώθηκαν τα χρόνια της κρίσης όταν παρέμειναν οι τεκμαρτές εισφορές σε δυσθεώρητα ύψη, ενώ τα εισοδήματα καταρρακώθηκαν.\nΗ Πανελλαδική Πρωτοβουλία Συλλόγων και Κινήσεων Ασφαλισμένων του π.ΟΑΕΕ και όλοι όσοι την απαρτίζουν επικεντρώθηκαν στην προώθηση μιας βιώσιμης λύσης του προβλήματος και επικοινώνησαν την λύση αυτή στην Πολιτική ηγεσία με ποικίλους τρόπους. Στόχος μας είναι ο επανυπολογισμός των εισφορών για όλους τους Οφειλέτες με βάση τον νέο τρόπο υπολογισμού (ποσοστό επί του εισοδήματος). Καταφέραμε με συντονισμένες ενέργειες, όλες οι Κινήσεις από όλη την Ελλάδα, να εξηγήσουμε στην Πολιτική ηγεσία την πρόταση και φτάνουμε σήμερα πολύ κοντά στην νομοθέτηση αυτής.\nΣτις 18 ερωτήσεις / απατήσεις εξηγούμε τις λεπτομέρειες της πρότασης και απαντάμε σε μύθους που αναπτύχθηκαν χωρίς και με δόλο από διάφορες πλευρές. Στο τέλος των ερωτήσεων ακολουθούν οι υπογραφές των Κινήσεων από όλη την Ελλάδα.\nΑΧΙΛΛΟΠΟΥΛΟΣ ΒΑΓΓΕΛΗΣ 6932834153\nΠΑΠΑΣΠΥΡΟΠΟΥΛΟΣ ΓΙΩΡΓΟΣ 6986006943\nΜΑΝΙΑΤΗΣ ΓΙΑΝΝΗΣ 6974042621\nΦΛΩΡΑΣ ΓΙΩΡΓΟΣ 6974910050\nΜε βάση την τριμηνιαία έκθεση του ΚΕΑΟ οι οφειλές προς τον ΟΑΕΕ (πρ. ΤΕΒΕ) ανέρχονται στα μέσα του 2018 στα 14 δις ευρώ. Οι οφειλέτες ανέρχονται σε 581.000. Από αυτούς ένα μεγάλο μέρος παραμένουν ενεργοί (άνω των 300.000) ενώ οι υπόλοιποι έχουν διακόψει την δραστηριότητά τους ( πλέον μισθωτοί, άνεργοι, μέτοχοι σε ΙΚΕ, στην μαύρη οικονομία κλπ ).\nΣε κάθε περίπτωση η πλειοψηφία των χρεών κυμαίνεται σε ποσά 20.000€ – 60.000€. Διαιρώντας τα ποσά αυτά με τις τεκμαρτές εισφορές που υπήρχαν προ Νόμου Κατρούγκαλου διαπιστώνουμε ότι αφορούν οφειλές 3-8 ετών.\nΟ Νόμος Κατρούγκαλου άλλαξε το σύστημα εισφορών και από τεκμαρτές τις έκανε αναλογικές του εισοδήματος. Η αλλαγή αυτή υποστηρίχτηκε στην αιτιολογική της Έκθεση από δριμεία κριτική στο άδικο σύστημα του παρελθόντος (τεκμαρτές εισφορές ). Με τον Ν. Κατρούγκαλου το 80% των ασφαλισμένων χρεώνεται με σημαντικά μικρότερες εισφορές ( το 10% τα ίδια, το υπόλοιπο 10% με αυξημένες έως πολύ αυξημένες εισφορές ).\nΚωνσταντίνος – Σπυρίδων Φουντής, Πανελλήνια Συντονιστική Συλλόγων Ασφαλισμένων Ανασφάλιστων ΟΑΕΕ\nΜαίρη Χρονοπούλου, Εμπορικός Σύλλογος Αιγίου


Λεωνίδας Θεοδωρόπουλος: "Πάνω στη σκηνή δίνω τον καλύτερό μου εαυτό γιατί μου αρέσει να ζω μέσα από τα τραγούδια που ερμηνεύω" - Polis Magazino\n“Το τραγούδι “Όνειρα ξανά” είναι ένα πολύ σημαντικό κομμάτι για εμένα… Επηρεάστηκα απο πολλά προσωπικά γεγονότα και καταστάσεις ώστε να γράψω τους στίχους αλλά και την μουσική του… Μιλάω για το δικό μας κόσμο και για τα όνειρα που κάνουμε για την κοινωνία του αύριο”\nΣύστησέ μας τον άνθρωπο – καλλιτέχνη. Ποια είναι η μουσική σου ταυτότητα; Ονομάζομαι Λεωνίδας Θεοδωρόπουλος και είμαι 19 χρονών. Κατάγομαι από την Λάρισα και σπουδάζω στην Θεσσαλονίκη Επιστήμη και Τεχνολογία τροφίμων στο ΔΙΠΑΕ. Αποφοίτησα από το Μουσικό σχολείο Λάρισας και σπούδασα μουσική (Αρμονία και κλασσική κιθάρα) στο Δημοτικό Ωδείο Λάρισας.\nΠώς γεννήθηκε η αγάπη σου για τη μουσική και το τραγούδι; Από πολύ μικρή ηλικία ασχολούμαι με τη μουσική, καθώς έπαιζα κλασσική κιθάρα. Ωστόσο, στα 13 μου ξεκίνησα να παίζω κάποια τραγούδια στην κιθάρα και να τραγουδάω. Απο τότε δεν θυμάμαι να έχει περάσει μέρα που να μην κλείνομαι στο δωμάτιο μου με τις ώρες παίζοντας μουσική. Το είδος που αγαπάω να επεξεργάζομαι καθημερινά είναι έντεχνη ελληνική και ροκ μουσική. Σε αυτό έπαιξαν ρόλο τα ακούσματα που είχα από μικρό παιδί όπως είναι ο Βασίλης Παπακωσταντίνου, ο Αλκίνοος Ιωαννίδης και ο Σωκράτης Μάλαμας. Τα τελευταία 2 χρόνια ξεκίνησαν να με εμπνέουν καταστάσεις και γεγονότα και κάπως έτσι ανακάλυψα πως ο τρόπος να εκφράζω τις ανησυχίες μου είναι γράφοντας στίχους και μουσική.\nΤο μικρόβιο της μουσικής το κόλλησα από τον πατέρα μου ο οποίος τραγουδούσε από μικρός. Ωστόσο ο ίδιος δεν ασχολήθηκε με την μουσική παρόλο που έχει μια πολύ όμορφη φωνή. Όταν ήμουν μικρός ακούγαμε μαζί δίσκους του Βασίλη Παπακωσταντίνου και περνούσαμε ατελείωτες ώρες τραγουδώντας παρέα. Έτσι ακούγοντας τον Βασίλη με τις ώρες θαύμαζα αυτό που έκανε και παρόλο που ήμουν πολύ μικρός κατάλαβα πως αυτό που ονειρεύομαι να κάνω στην ζωή μου είναι να τραγουδάω.\nΤο τραγούδι ήταν μονόδρομος για εσένα, ή έχεις σπουδάσει και κάτι άλλο; Σε μικρή ηλικία ασχολήθηκα με την κλασσική κιθάρα και με την αρμονία στο Δημοτικό Ωδείο Λάρισας. Έπειτα, καθώς πήγα στο Μουσικό σχολείο Λάρισας η μουσική άρχισε σιγά σιγά να γίνεται καθημερινότητα μου και εκτός σπιτιού. Παρότι το τραγούδι είναι κάτι που με αντιπροσωπεύει πλήρως, δεν άφησα ποτέ τα μαθήματα μου, καθώς πιστεύω πως η γνώση είναι πολύτιμο δώρο. Έτσι, πριν 1 χρόνο έδωσα πανελλήνιες και πλέον ταυτόχρονα με το να κυνηγάω το όνειρο μου που είναι η μουσική, σπουδάζω στη σχολή Επιστήμη και τεχνολογία τροφίμων στην Θεσσαλονίκη.\nΠοια είναι τα «όχι» που θα πεις, στο βωμό της καριέρας; Δεν πρόκειται ποτέ να αλλάξω ως καλλιτέχνης και πάνω από όλα ως άνθρωπος. Η μουσική μου ταυτότητα είναι πολύ σημαντική για εμένα και δεν θα την πρόδιδα ποτέ. Δεν είμαι αρνητικός στο να δοκιμάζω διαφορετικά πράγματα, απλά δεν μου αρέσει να κάνω κάτι που δεν αποτελεί μέρος της προσωπικότητας μου.\nΠοιο είναι το τραγούδι, που όταν το ακούς ή το ερμηνεύεις, «λυγίζεις»; Λυγίζω όταν ακούω το Μαμά του Βασίλη Παπακωσταντίνου. Μου φέρνει στο μυαλό τόσες αναμνήσεις που κάθε φορά που το ακούω μου ξυπνάει την πολύ ευαίσθητη μου πλευρά. Γενικότερα με ταξιδεύει ο Καββαδίας και τα ποιήματα του. Είναι σαν να περιγράφουν μια ζωή διαφορετική και αλλιώτικη.\nΠοιο είναι το στοιχείο του χαρακτήρα σου, που σε κάνει να ξεχωρίζεις ως άνθρωπος και ως καλλιτέχνης; Πιστεύω πως αυτό που με ξεχωρίζει είναι πως είμαι πολύ προσηλωμένος σε αυτό που κάνω. Πάντα πάνω στην σκηνή δίνω τον καλύτερο μου εαυτό γιατί μου αρέσει να ζω μέσα από τα τραγούδια που ερμηνεύω. Μου αρέσει πάντοτε να εξελίσσομαι, να μην μένω στάσιμος και να προσπαθώ κάθε μέρα να βελτιώνομαι. Εξάλλου, μακάρι μια μέρα να παίζω μουσική για να ζω μα πάντοτε θα ζω για να παίζω.\nΤι πιστεύεις ότι χρειάζεται ένας νέος καλλιτέχνης για να πετύχει στο χώρο του τραγουδιού; Να αγαπάει την μουσική και να δουλεύει συνεχώς. Να μην σταματάει ποτέ να γίνεται καλύτερος και να αρπάζει την κάθε ευκαιρία που του παρουσιάζεται. Μα πάνω από όλα να έχει πίστη στη μουσική και στις δυνατότητές του.\nΠοιος είναι ο μεγαλύτερος φόβος σου; Δεν αφήνω τον εαυτό μου να φοβάται … τον αφήνω να ονειρεύεται. Κάθε δευτερόλεπτο που περνάει είναι μοναδικό, γι αυτό φροντίζω να μην το βάφω με αρνητικά συναισθήματα.\nΠοιά είναι η άποψή σου για τα μουσικά τηλεοπτικά talent show; Πρόσφατα έιχα μια εμπειρία στο X factor. Μια πολύ όμορφη εμπειρία, εμφανίστηκα μπροστά σε 4 φοβερούς μουσικούς που με συγκίνησαν με τα υπέροχα σχόλια τους. Το ότι δεν συνέχισα πολύ στο παιχνίδι δεν με στεναχώρησε πολύ. Εξάλλου, είναι τηλεοπτικό παιχνίδι. Αυτό που κρατάω είναι οι σχέσεις που δημιούργησα με παιδιά από εκεί, γνώρισα πόλλους ανθρώπους που βρισκόμαστε ακόμα σε επικοινωνία και είμαι πολυ τυχερός που τους συνάντησα. Αν πρέπει να δώσω μια συμβουλή σε τραγουδιστές που σκέφτονται να πάνε σε κάποιο τέτοιο παιχνίδι είναι πως είναι μια πολύ όμορφη εμπειρία, αλλά πως τίποτα δεν κρίνεται μέσα από ένα τέτοιο show.\nΜια συνεργασία που ονειρεύεσαι; Με το Βασίλη Παπακωσταντίνου, τον Αλκίνοο Ιωαννίδη… και γενικότερα με ανθρώπους της έντεχνης ελληνικής σκηνής. Όνειρό μου να βρεθώ σε μια σκηνή δίπλα τους και να τραγουδήσω μαζί τους.\nΘέλεις να μας πεις κάτι περισσότερο για το καινούργιο σου τραγούδι “Όνειρα ξανά”; Έιναι ένα πολύ σημαντικό κομμάτι για εμένα καθώς είναι το πρώτο τραγούδι που κυκλοφόρησα. Δεν το έγραψα σε μια μέρα, πέρασε αρκετός καιρός ώστε να το ολοκληρώσω. Επηρεάστηκα απο πολλά προσωπικά γεγονότα και καταστάσεις ώστε να γράψω τους στίχους αλλά και την μουσική του. Το τραγούδι μιλάει για ένα παιδί που ζει σε ένα δικό του κόσμο και συνεχώς ονειρεύεται ένα καλύτερο αύριο όπου οι άνθρωποι μπορούν να ονειρεύονται ελεύθερα. Για την ακρίβεια μιλάω για το δικό μας κόσμο και για τα όνειρα που κάνουμε για την κοινωνία του αύριο.\n“Όνειρα ξανά” μπορούν να γίνονται σε μια σχέση που “ράγισε το γυαλί”; Στον κόσμο μας ο κάθε άνθρωπος είναι διαφορετικός, ο κάθε ένας παρουσιάζει τον έρωτα και τη σχέση διαφορετικά. Αν υπάρχει αγάπη όλα μπορούν να συμβούν. Απλώς οι άνθρωποι έχουμε ξεχάσει να αγαπάμε σωστά και αληθινά και μας νοιάζουν περισσότερο πράγματα υλικά. Όνειρα ξανά μπορεί να κάνει ο οποιοσδήποτε, ειδικά στην αγάπη, εξάλλου κάνεις δεν απαγορεύει τα όνειρα.\nΠοιες είναι οι εντυπώσεις σου απο την ζωντανή σου εμφάνιση στο “To Spiti mou bar”; Το διασκέδασα απίστευτα… Ήταν η πρώτη μου εμφάνιση σε κοινό μετά από πολύ καιρό. Ένας πανέμορφος χώρος γεμάτος εύθυμη διάθεση και όμορφα συναισθήματα, φτιαγμένος για να προσφέρει πολλές ευκαιρίες σε νέους καλλιτέχνες.\nLink για την οντισιον μου στο x factor: https://youtu.be/w242sTSHo94\nlink για το νέο μου τραγούδι όνειρα ξανά : https://youtu.be/UyPD3ZhoXWU\nΠροηγούμενο άρθροMta-Art “Αποχρώσεις”\nΕπόμενο άρθροΕπιτυχία σε Πανελλήνιο μαθητικό διαγωνισμό των μαθητριών της Πατριαρχικής Μεγάλης του Γένους Σχολής\nΔημήτρης Παρίσης: “Γενικώς χρειάζεται η παιδεία. Είναι ο λόγος που πάσχουμε ως κοινωνία, η μουσική παιδεία απλά προσθέτει το κάτι παραπάνω”\nΗμερίδα στο Πανόραμα για τις Ενεργειακές Κοινότητες των Δήμων και τη χρήση των...


Οι αστρολογικές προβλέψεις της Πέμπτης 21 Μαρτίου 2019 | Sigmalive Magazine\nΗ Πανσέληνος που ολοκληρώνεται σήμερα στον άξονα Κριού-Ζυγού σε ωθεί να δεις εδώ και τώρα ζητήματα τα οποία σε κουράζουν όμως θα πρέπει να τα διευθετήσεις.\nΗ Πανσέληνος που πραγματοποιείται στον άξονα σου (Κριού- Ζυγού) θα φέρει στην επιφάνεια αυτά που επιθυμείς από τις διαπροσωπικές σου σχέσεις. Είναι πιθανόν να έρθουν στο μυαλό σου οι αισθηματικές σου ανάγκες αλλά και οι επιθυμίες σου με αποτέλεσμα το ενδιαφέρον σου να επικεντρωθεί στους ανθρώπους που σχετίζονται με αυτές. Είναι πολύ πιθανόν να υπάρξει συναισθηματική υπερχείλιση η οποία θα φέρει στο προσκήνιο παράπονα και τραύματα του παρελθόντος. Προσπάθησε να τα διαχειριστείς με σύνεση και σκέψου πως η λύση των θεμάτων που σε απασχολούν βρίσκεται ακριβώς σε αυτά τα θέματα.\nΣήμερα είναι μία καλή ευκαιρία για να λύσεις κάποια ζητήματα που μπορεί να έχουν προκύψει σχετικά με το/Η σύντροφό σου αρκεί να μην αποκτήσεις εμμονές με παράπονα που είχες από εκείνον/η. Αν είσαι ελεύθερος/η μην μεταφέρεις σε μία νέα γνωριμία ζητήματα και συμπεράσματα που είχαν προκληθεί από παλαιότερες.\nΗ Πανσέληνος που ολοκληρώνεται σήμερα στον άξονα Κριού-Ζυγού σε ωθεί να δεις εδώ και τώρα ζητήματα τα οποία σε κουράζουν όμως θα πρέπει να τα διευθετήσεις. Αυτά είναι πιθανόν να σχετίζονται με κάποιες υποχρεώσεις που έχεις με αποτέλεσμα να γίνουν αφορμή για να δεις αν μπορείς να λειτουργήσεις μέσα από το πρόγραμμα της καθημερινότητας το οποίο ακολουθείς. Αξιολόγησε αυτά που πρέπει να κάνεις αλλά και αυτά που θέλεις να κάνεις, δες που γέρνει η ζυγαριά και κάνε τις απαραίτητες αλλαγές όπου μπορείς, προκειμένου να έχεις ένα πιο λειτουργικό πρόγραμμα στην καθημερινότητά σου.\nΣήμερα είναι πιθανόν να μη νιώθεις καλή διάθεση για να δεις το/η σύντροφό σου όμως αυτό μπορεί να γίνει αφορμή για να έρθουν ξανά στο προσκήνιο παράπονα του παρελθόντος. Αν είσαι ελεύθερος/η μία νέα γνωριμία θα ξεκινήσει μόνο αν καταφέρεις να αφιερώσεις χρόνο στην προσωπική σου ζωή.\nΗ Πανσέληνος που πραγματοποιείται σήμερα στον άξονα Κριού-Ζυγού θα φέρει στο προσκήνιο ζητήματα που σχετίζονται με αισθηματικές καταστάσεις και κάποιες γνωριμίες σε προσωπικό επίπεδο, οι οποίες για κάποιο λόγο είχαν μείνει ημιτελείς. Για να μπορέσεις να ανοίξεις κάποιο αισθηματικό ζήτημα θα πρέπει να είσαι σίγουρος/η πως έχεις κλείσει θέματα του παρελθόντος, καθώς η ταυτόχρονη ενασχόλησή σου με πολλά αισθηματικά ζητήματα θα δημιουργήσει προβλήματα. Προσπάθησε να αποφύγεις να κρίνεις κάποιο πρόσωπο το οποίο έχεις γνωρίσει πρόσφατα και μην καθρεφτίζεις πάνω σε νέες γνωριμίες πληγές του παρελθόντος.\nΣήμερα είναι πιθανόν να έρθουν ξανά στο προσκήνιο κάποια ζητήματα τα οποία υπήρχαν κατά το παρελθόν με το/η σύντροφό σου και θα πρέπει να τα διευθετήσεις προκειμένου να μην διαιωνίζονται μέσα στη σχέση σας. Αν είσαι ελεύθερος/η απόφυγε τη σύγκριση μιας νέας γνωριμίας με κάποιο πρόσωπο που υπήρξες μαζί του κατά το παρελθόν.\nΗ Πανσέληνος που ολοκληρώνεται σήμερα στον άξονα Κριού-Ζυγού θα σε φέρει κοντά με τους ανθρώπους της οικογένειάς σου. Θα πιάσεις τον εαυτό σου να ακούς με ιδιαίτερο ενδιαφέρον κάτι που απασχολεί ένα δικό σου πρόσωπο και είναι πάρα πολύ πιθανόν να παραμελήσεις για λίγο τα δικά σου ζητήματα. Οι συζητήσεις που θα γίνουν μπορεί να φέρνουν στο προσκήνιο κάποια παράπονα με αποτέλεσμα να ειπωθούν μερικές κουβέντες οι οποίες δεν θα είναι ευχάριστες. Μην αποφύγεις τέτοιου είδους συζητήσεις καθώς μπορεί να νιώσεις την αρχή πως σε ζορίζουν, όμως θα είναι λυτρωτικές γιατί θα βοηθήσουν να ξεκαθαριστούν σημαντικά ζητήματα.\nΣήμερα είναι πιθανό να σου δοθεί αφορμή να κάνεις μια συζήτηση εφ όλης της ύλης με το/η σύντροφο σου. Αν είσαι ελεύθερος/η μια νέα γνωριμία θα σε προσεγγίσει με διακριτικότητα και είναι πιθανό να μην συνειδητοποιήσεις το ενδιαφέρον της!\nΗ Πανσέληνος που ολοκληρώνεται σήμερα στον άξονα Κριού-Ζυγού δείχνει πως ο χρόνος που θα περάσεις με ανθρώπους του περιβάλλοντός σου θα είναι ιδιαίτερα σημαντικός για εσένα. Η συναναστροφή με πρόσωπα που βρίσκονται όχι μόνο στο στενό αλλά και στο ευρύτερο σου περιβάλλον θα σε βοηθήσει να αποφορτιστείς από το τρέξιμο και την κούραση της καθημερινότητας. Οι συζητήσεις που θα κάνεις μαζί τους μπορεί να φέρουν στο προσκήνιο και κάποια παράπονα τα οποία έχουν από εσένα, όμως αν δεν φερθείς εγωιστικά με το που θα τα ακούσεις θα είναι πάρα πολύ εύκολο να τα διευθετήσεις τώρα ακόμη και κατόπιν εορτής!\nΣήμερα είναι πιθανόν να νιώσεις περισσότερο την ανάγκη να συναναστραφείς με φίλους σου παρά με το/η σύντροφό σου όμως αυτό μπορεί να ξυπνήσει δυσάρεστες αναμνήσεις στη σχέση σας. Αν είσαι ελεύθερος/η μην αφήσεις κάποιο πρόσωπο που ανήκει στο στενό σου περιβάλλον να εμπλακεί σε ένα δικό σου προσωπικό ζήτημα.\nΗ Πανσέληνος που ολοκληρώνεται σήμερα στον άξονα Κριού-Ζυγού θα φέρει στο προσκήνιο ζητήματα που σχετίζονται με οικονομικά θέματα προκειμένου να μπορέσεις να τα διευθετήσεις. Σήμερα θα παρατηρήσεις πως το μυαλό σου θα βρίσκεται σε περιόδους που σε είχαν δυσκολέψει οικονομικά και αυτό θα αποτελέσει την κατάλληλη «βάση» προκειμένου να δουλέψεις τώρα προς το καλύτερο δυνατό συμφέρον. Πρόσεξε καθώς είναι πιθανόν να χάσεις λίγο τον έλεγχο και τελικά να φτάσεις στο σημείο να γίνεις εξαιρετικά κτητικός/η με τα χρήματα και με τα δικά σου υλικά αποκτήματα, ακόμα και με ανθρώπους που θεωρείς πως σου ανήκουν.\nΣήμερα είναι πιθανόν να δημιουργηθούν ζητήματα στη σχέση με το/η σύντροφό σου και για να μη συμβεί αυτό το σενάριο θα πρέπει να αποφύγεις τις κτητικές τάσεις οι οποίες θα κάνουν αισθητή την παρουσία τους. Αν είσαι ελεύθερος/η μια νέα γνωριμία θα σου δημιουργήσει την ανάγκη να εστιάσεις στην προσωπική σου ζωή.\nΗ Πανσέληνος που ολοκληρώνεται σήμερα στο δικό σου άξονα Κριού- Ζυγού θα φέρει στο προσκήνιο τις ανάγκες σου, τις επιθυμίες σου και αυτά που θέλεις να σου προσφέρουν οι άλλοι. Βέβαια θα πρέπει να είσαι προσεκτικός/η στον τρόπο που θα τα διεκδικήσεις καθώς είναι πολύ πιθανό να δημιουργηθούν ζητήματα εξαιτίας της συμπεριφοράς σου. Να θυμάσαι πως οι άνθρωποι του περιβάλλοντός σου μπορούν να σου προσφέρουν ηθική και πρακτική βοήθεια σε κάθε ζήτημα που σε απασχολεί. Μάλιστα σήμερα δεν αποκλείεται να κάνεις νέες γνωριμίες οι οποίες ήρθαν για να πορευτούν μαζί σου είτε σε προσωπικό είτε σε επαγγελματικό επίπεδο.\nΣήμερα είναι μία πιθανόν να νιώσεις συναισθηματική υπερχείλιση η οποία όμως θα είναι βοηθητική για εσένα καθώς θα σε οδηγήσει να ασχοληθείς με θέρμη με ζητήματα που απασχολούν εσένα και το/η σύντροφό σου. Αν είσαι ελεύθερος/η μην αφήσεις ανησυχίες τρίτων να επηρεάσουν μία γνωριμία που μόλις ξεκινά.\nΗ Πανσέληνος που ολοκληρώνεται σήμερα στον άξονα Κριού-Ζυγού θα βρει τρόπο να σε κάνει να συνειδητοποιήσεις πως έχεις ανάγκη από ξεκούραση. Σήμερα είναι πιθανόν να νιώθεις πολύ χαμηλά τα αποθέματα της ενέργειας σου και αυτό θα επηρεάσει και τη συμπεριφορά σου σε κάθε επίπεδο. Προσπάθησε να μην γίνεις απότομος/η ενδεχομένως και εριστικός/η με αγαπημένους σου ανθρώπους και απόφυγε να κάνεις καχύποπτες σκέψεις αν δεν σου έχει δοθεί αφορμή για αυτές. Δεν αποκλείεται να προκύψει μία ευκαιρία για αυξήσεις τα χρήματα που κερδίζεις όμως καλό θα είναι να κρατήσεις κλειστά τα χαρτιά σου μέχρι να γίνει συμφωνία.\nΣήμερα είναι πιθανόν να μην έχεις ιδιαίτερη διάθεση να δεις ούτε το/η σύντροφό σου όμως αυτό μπορεί να γίνει αφορμή για να αρχίσει να κάνει σενάρια τα οποία θα επηρεάσουν και εσένα αλλά και τη σχέση σας. Αν είσαι ελεύθερος/η δώσε προσοχή σε μία γνωριμία η οποία έρχεται από το παρελθόν…\nΗ Πανσέληνος που ολοκληρώνεται σήμερα στον άξονα Κριού-Ζυγού θα σου δημιουργήσει την ανάγκη να συναναστραφείς με αγαπημένα σου πρόσωπα, με φίλους σου και με το/η σύντροφό σου! Βέβαια είναι πιθανόν η ανάγκη σου για διασκέδαση να σε οδηγήσει σε έξοδα τα οποία δεν ήταν μέσα στον προϋπολογισμό σου. Προσπάθησε να μην αφεθείς καθώς θα είναι εύκολο να βρεθείς εκτός οικονομικού πλάνο και θα ξοδέψεις αρκετά σε ποτά και ξενύχτια! Καλό θα ήταν όσο γίνεται να αποφύγεις τις υπερβολές για να μην βρεθείς εκτεθειμένος/η απέναντι στις υποχρεώσεις σου.\nΣήμερα είναι πιθανόν να βλέπεις «αφ υψηλού» ζητήματα που σχετίζονται με τη σχέση με το/η σύντροφό σου καθώς δεν έχεις καθόλου όρεξη να ασχοληθείς με οποιοδήποτε θέμα χρειάζεται σκέψη και περισυλλογή. Αν είσαι ελεύθερος/η πρόσεξε καθώς στην προσπάθειά σου να εντυπωσιάσεις κάποιον/α μπορεί να ξοδέψεις πολλά περισσότερα από ότι αντέχει το πορτοφόλι σου.\nΗ Πανσέληνος που ολοκληρώνεται σήμερα στον άξονα Κριού-Ζυγού θα σου δημιουργήσει την ανάγκη να δεις διεξοδικά ζητήματα που σχετίζονται με την καριέρα σου. Αυτό το εγχείρημα είναι πιθανό να σου δημιουργήσει εκνευρισμό για αυτό καλό θα ήταν να αποφύγεις ζητήματα που ξέρεις εκ των προτέρων πως μπορεί να σε εκνευρίσουν ιδιαίτερα αν αυτά σχετίζονται με επαγγελματικά θέματα. Προσπάθησε να αφιερώσεις χρόνο σε δραστηριότητες που σε ευχαριστούν και άφησε σημαντικά ζητήματα για μία άλλη ημέρα καθώς η συναισθηματική υπερχείλιση που μπορεί να σου προκαλέσει η Πανσέληνος δεν θα βοηθήσει τη λογική σου σκέψη.\nΣήμερα είναι πιθανόν να δημιουργηθούν κάποια ζητήματα ανάμεσα σε εσένα και στο/η σύντροφό σου αν αρχίσεις να του επιρρίπτεις ευθύνες για τα πάντα. Αν είσαι ελεύθερος/η θα χρειαστεί να κλείσεις κάποια ανοιχτά ζητήματα του παρελθόντος προκειμένου να μπορέσεις να δεις καλύτερα ένα αισθηματικό ζήτημα του παρόντος.\nΗ Πανσέληνος που ολοκληρώνεται σήμερα στον άξονα Κριού-Ζυγού θα σου δημιουργήσει την ανάγκη να επενδύσεις σε ένα ταξίδι ή έστω σε μία κοντινή απόδραση παρέα με αγαπημένα σου πρόσωπα. Η αλήθεια είναι πως σήμερα ακόμα και αν δεν κάνεις ένα ταξίδι να αλλάξεις παραστάσεις, αρκεί να αφιερώσεις χρόνο σε ανθρώπους που ξέρεις πως οι συζητήσεις μαζί τους θα σε βοηθήσουν να διευρύνεις τους πνευματικούς σου ορίζοντες. Σήμερα εκτός από τα ταξίδια και τις συζητήσεις ευνοούνται και τα εκπαιδευτικά ζητήματα για αυτό προσπάθησε να κλείσεις τυχόν εκκρεμότητες που έχεις με αυτά.\nΣήμερα είναι μία καλή ημέρα για εσένα και το/η σύντροφό σου προκειμένου να μπορέσετε να ξεφύγετε λιγάκι από τη ρουτίνα της καθημερινότητας και να ασχοληθείτε με μία ευχάριστη δραστηριότητα. Αν είσαι ελεύθερος/η μία νέα γνωριμία μπορεί να εξελιχθεί με αφορμή μία συζήτηση που θα ξεκινήσετε.\nΗ Πανσέληνος που ολοκληρώνεται σήμερα στον άξονα Κριού-Ζυγού θα σου δημιουργήσει συναισθηματική υπερχείλιση η οποία μπορεί να παίξει πολύ σημαντικό ρόλο τις αποφάσεις σου. Ιδιαίτερη προσοχή δείξε στον οικονομικό και τον αισθηματικό τομέα και προσπάθησε όσο γίνεται να μην μπλέξεις τα ζητήματα αυτών των δύο. Η ημέρα σε ευνοεί για να συμμαζέψεις κάποιες οικονομικές υποχρεώσεις του προηγούμενου διαστήματος προκειμένου να τις κλίσεις. Επίσης σήμερα είναι πιθανόν να κάνει την εμφάνισή του κάποιο πρόσωπο από το παρελθόν και να σου ξυπνήσει αναμνήσεις, που θα σε ωθήσουν να κάνεις ένα ξεκαθάρισμα πρώτα από όλα μέσα σου.\nΣήμερα είναι πιθανόν να δημιουργηθεί μία ιδιαίτερα ζεστή ατμόσφαιρα ανάμεσα σε εσένα και στο/η σύντροφό σου αν και μπορεί να προκύψουν ζητήματα ζήλιας ανάμεσά σας. Αν είσαι ελεύθερος/η μην ξεκινήσεις ένα νέο ειδύλλιο μόνο και μόνο για να ξεπεράσεις ένα παλαιότερο.


"Μετα": οι άνθρωποι θα μεταφερθούν στην εικονική πραγματικότητα - Αθηναϊκά Νέα\n03.01.2022 179 0\nΌταν ο Mark Zuckerberg μετονόμασε την εταιρεία του στο Facebook σε META, δίνοντάς της ένα σήμα άπειρου, πολλοί αναρωτήθηκαν: “Τι ακριβώς σημαίνει αυτό;”\nΗ λέξη «μετα» προέρχεται από την ελληνική. μετά- “between, after, through”. Και οι φιλοδοξίες του Zuckerberg δείχνουν ότι οι απόγονοί του θα είναι ατελείωτοι, αιώνιοι, σαρωτικοί με τα χρόνια. Αλλά τι κρύβεται πίσω από αυτό αν σκάψετε βαθύτερα;\nΗ ιδέα έγινε δημοφιλής το δεύτερο εξάμηνο του 2021 μετά από πρόταση του Mark Zuckerberg και της εταιρείας του Facebook. Τον Ιούλιο, ανακοίνωσε την έναρξη των εργασιών για το metaverse, το οποίο θα συγκεντρώσει διαφορετικές ψηφιακές πλατφόρμες που βασίζονται σε τεχνολογίες επαυξημένης και εικονικής πραγματικότητας. Το metaverse πρέπει να γίνει ένας ψηφιακός χώρος όπου οι χρήστες μπορούν να εργάζονται, να παίζουν και να επικοινωνούν.\nΣτις 28 Οκτωβρίου, το Facebook ανακοίνωσε τη μετονομασία σε Meta. Έτσι η εταιρεία αποφάσισε να δώσει έμφαση στην ανάπτυξη του μετασύμπαν (μετασύμπαν).\nΟ Mark Zuckerberg σημείωσε ότι στη νέα εικονική πραγματικότητα, οι χρήστες θα λαμβάνουν ρεαλιστικά avatar που θα μοιάζουν με τον ιδιοκτήτη τους. Η εταιρεία εργάζεται ήδη για να διασφαλίσει ότι οι χρήστες μπορούν να τοποθετούν ψηφιακά αντικείμενα στον πραγματικό κόσμο με τη μορφή ολογραμμάτων και να αλληλεπιδρούν μαζί τους, πρόσθεσε ο δισεκατομμυριούχος.\nΟι ενέργειες του Meta πυροδότησε ένα κύμα διαφημιστικής εκστρατείας σχετικά με αυτό το θέμα. Η Microsoft ανακοίνωσε σύντομα τη δημιουργία του δικού της μετασύμπαντος, η Nike αποφάσισε να πουλήσει ψηφιακά ρούχα για τα μετασύμπαν και μεγάλες εταιρείες πληροφορικής άρχισαν να επενδύουν σε ακίνητα στο gaming Decentraland και σε άλλους χώρους. Αρκετοί επενδυτές έχουν αγοράσει εικονικά οικόπεδα στην Decentraland για περισσότερα από 5,5 εκατομμύρια δολάρια.Προηγουμένως, ένα εικονικό μέγα γιοτ πουλήθηκε στο Sandbox metaverse για 650.000 δολάρια.\nΩστόσο, πρέπει να σημειωθεί ότι ο ακριβής ορισμός του μετασύμπαντος δεν υπάρχει ακόμη. Αλλά γενικά αποδεκτή είναι η διευρυμένη έννοια του metaverse (το μυθιστόρημα κυκλοφόρησε το 1992. Γράφτηκε από τον Neil Stevenson, “Avalanche”). Στο έργο του, ο συγγραφέας μίλησε για τον συνδυασμό συμβατικής, επαυξημένης και εικονικής πραγματικότητας σε έναν κοινό διαδικτυακό χώρο.\nΤα ήδη υπάρχοντα έργα μπορούν να ονομαστούν παρόμοια: OpenWorld-games. Το πιο δημοφιλές είναι το Second Life, στο οποίο ο παίκτης περιμένει κυριολεκτικά έναν «δεύτερο κόσμο». Το παιχνίδι δημιουργήθηκε το 2003 και έχει πάνω από 1 εκατομμύριο ενεργούς χρήστες.\nΟ ίδιος ο Ζούκερμπεργκ είπε ότι οι άνθρωποι «θα ζήσουν τη ζωή τους στο μετασύμπαν» – θα εργάζονται, θα παρακολουθούν εκπομπές, θα ταξιδεύουν. Σύμφωνα με τους ειδικούς, αυτό το μέλλον δεν είναι τόσο μακριά. «Στην Έκθεση Τουρισμού του Βερολίνου υπήρχε επίσης ένα περίπτερο αφιερωμένο στον τουρισμό του μέλλοντος», λέει ο κ. Δεληγιάννης, Αναπληρωτής Καθηγητής στο Τμήμα Τεχνών, Ήχου και Εικόνας (Ιονίου Πανεπιστημίου). «Υπάρχει μια πρόβλεψη ότι σε τριάντα χρόνια θα έχουμε εικονικό τουρισμό. Δεν θα φύγετε από το σπίτι σας, απλά αγοράζετε ένα ταξιδιωτικό πακέτο και κάνετε ένα «ταξίδι» χωρίς να φύγετε από τον καναπέ. Παρά το γεγονός ότι θα είναι εντελώς αληθινό, με αισθήσεις (άνεμος, ήλιος, ήχους και μυρωδιές).\nΌλα αυτά, βέβαια, μπορούν να θεωρηθούν «συνωμοσία παγκοσμιοποιητών» (αντιεπιστημονική θεωρία), αλλά, όπως βλέπουμε, στην Ελλάδα, για παράδειγμα, η ψηφιοποίηση των πάντων και όλων είναι ήδη σε πλήρη εξέλιξη. Αλλά τι θα συμβεί στη συνέχεια, θα δούμε, γιατί οι απόψεις διίστανται: κάποιοι βλέπουν τη δημιουργία του μετασύμπαντος ως υπόσχεση για την οικοδόμηση του κομμουνισμού, άλλοι – μια επερχόμενη ανακάλυψη στις τεχνολογίες VR, συγκρίσιμη με την εισαγωγή των smartphone.\nΤην αρμόδια άποψή του για τον Ζούκερμπεργκ, το κρυπτονόμισμα και το μεταβύσμα εξέφρασε στο Twtter και ο Γιάννης Βαρουφάκης, επικεφαλής του κόμματος MERA25.\nΚοντά τα χέρια κ. Zuckerberg από το όνομα του meta, του Κέντρου Μετακαπιταλιστικού Πολιτισμού (https://t.co/2FzQ18HAf4). Εσείς μπορεί, πράγματι, να δουλεύετε για να γίνει πραγματικότητα ο δυστοπικός μετακαπιταλισμός. Τον Πολιτισμό όμως δεν τον αναγνωρίσατε ούτε στο ένα μέτρο\n(Η γνώμη του συγγραφέα μπορεί να μην συμπίπτει με τη γνώμη της συντακτικής επιτροπής – περίπου.)


Ελληνοτουρκικά: Το «ταμείο» της επίσκεψης Τσαβούσογλου και το ραντεβού Μητσοτάκη – Ερντογάν – Kontasas.gr\nΕλληνοτουρκικά: Το «ταμείο» της επίσκεψης Τσαβούσογλου και το ραντεβού Μητσοτάκη – Ερντογάν\nΟι δυο ηγέτες θα ξαναβρεθούν στο… τερέν του ΝΑΤΟ, όπως και την τελευταία φορά τον Δεκέμβριο του 2020, και ζητούμενο είναι τώρα η βάση που θα δημιουργηθεί για τις συζητήσεις που θα διεξαχθούν στο περιθώριο της Συνόδου Κορυφής της 14ης Ιουνίου.\n«Έχουμε πλήρη επίγνωση των διαφορετικών και σε αρκετά, ιδιαίτερα σοβαρά, θέματα των διαμετρικά αντίθετων θέσεων που πρεσβεύουμε, εμείς και η Τουρκία. Σκοπός της σημερινής μας συνάντησης ήταν να επιχειρήσουμε μια διαδικασία πρώτης συνεννόησης και αν αυτό καταστεί δυνατόν, σταδιακής ομαλοποίησης της κατάστασης σε βάθος χρόνου», είπε ο Νίκος Δένδιας.\nΣτο «ταμείο» της επίσκεψης του Μεβλούτ Τσαβούσογλου, καταγράφεται το γεγονός ότι ο υπουργός Εξωτερικών της Τουρκίας έδωσε απτά δείγματα της θετικής διάθεσης.\nΠερπατώντας πλάι – πλάι με τον Νίκο Δένδια, από το Μέγαρο Μαξίμου έως το υπουργείο Εξωτερικών, ο κ. Τσαβούσογλου έδωσε τα πρώτα σημάδια της πιθανής πρόθεσης της Άγκυρας να βαδίσει σε ένα διαφορετικό μονοπάτι, από εκείνο των προκλήσεων.\nΕκτός του πεδίου των συμβολισμών, ο Τούρκος υπουργός Εξωτερικών με τη συνετή, διπλωματικά, στάση του στις κοινές δηλώσεις, έδειξε ότι η συνύπαρξή του με τον Νίκο Δένδια μπροστά από τα αναλόγια στην έδρα της ελληνικής διπλωματίας, δεν είχε τον χαρακτήρα της ρεβάνς.\nΑναγνωρίζεται, όμως, ότι για τη μετάβαση από τη φάση της αποκλιμάκωσης σε εκείνη της προσέγγισης, η απόσταση είναι σημαντική.\nΣτην πτήση της επιστροφής μάλιστα, σύμφωνα με τα τουρκικά ΜΜΕ, ο Μεβλούτ Τσαβούσογλου έθιξε το ζήτημα της θρυλούμενης ρεβάνς.\n«Δεν υπήρχε ίχνος από την ένταση που δημιουργήθηκε τον περασμένο Απρίλιο στην Άγκυρα… Σε αντίθεση με τον ελληνικό Τύπο που περίμενε ένα είδος έντασης ως ρεβάνς σε εκείνο της Άγκυρας», φέρεται να είπε ο υπουργός Εξωτερικών της Τουρκίας απευθυνόμενος προς τη δημοσιογραφική αποστολή που τον συνόδευσε στην Ελλάδα.\n«Πιστεύουμε αμφότεροι ότι η βάση αυτής της επίλυσης θα πρέπει να είναι ο σεβασμός στο δίκαιο και στα κοινά μας συμφέροντα. Εμείς ως Τουρκία θέλουμε να μπορέσουμε να συνεχίσουμε στις σχέσεις μας με την Ελλάδα χωρίς προϋποθέσεις και χωρίς όρους», ανέφερε στις κοινές δηλώσεις με τον Νίκο Δένδια, ο Μεβλούτ Τσαβούσογλου.\nΣτο τραπέζι των συνομιλιών η ελληνική πλευρά, επέκτεινε τον ορίζοντα της θετικής ατζέντας, που υποστηρίχθηκε από τις συναντήσεις και τις διασκέψεις του τελευταίου διαστήματος άνοιξε όμως όλη τη βεντάλια των ζητημάτων που ανήκουν στον πυρήνα των ελληνοτουρκικών θέσεων: την απαράδεκτη εμμονή της Άγκυρας στο casus belli, καθώς επίσης στις παραβιάσεις της ελληνικής κυριαρχίας και των κυριαρχικών δικαιωμάτων και την επιθετική ρητορική για θέματα όπως η «μουσουλμανική μειονότητα».\nΣτην τουρκική αποστολή τέθηκε εμφατικά το ζήτημα του παράνομου μνημονίου Ερντογάν – Σάρατζ μαζί με την τουρκική εμπλοκή στη Λιβύη.\nΗ ελληνική διπλωματία υπενθύμισε την σύνδεση των διμερών σχέσεων με τις ευρωτουρκικές, ζήτησε να σταματήσει η εργαλειοποίηση του μεταναστευτικού, καθώς επίσης του Κυπριακού.\nΤα δύσκολα θέματα πάντως δεν επηρέασαν την ατμόσφαιρα της διπλωματικής αβρότητας, όπως διεφάνη και από τις αναφορές στον τελικό της ευρωλίγκας.\n«Με την ευκαιρία αυτή, θα ήθελα και να σε συγχαρώ για τη χθεσινή κατάκτηση από την Αναντολού Εφές, της Ευρωλίγκας στο μπάσκετ», ήταν η αναφορά του υπουργού Εξωτερικών, για να λάβει την θερμή ανταπάντηση του Μεβλούτ Τσαβούσογλου:\n«Ήταν ένας δύσκολος τελικός. Τον παρακολουθήσαμε με αγωνία και σε ευχαριστώ πολύ που έδειξες κατανόηση, επιταχύνοντας το βραδινό μας γεύμα».\nΟ κ. Τσαβούσογλου μάλιστα ανάρτησε στο Twitter ένα βίντεο με τα σημαντικότερα στιγμιότυπα του ταξιδιού στην Αθήνα.\nPrevious Previous post: Τα πρωτοσέλιδα των εφημερίδων (1η Ιουνίου)\nNext Next post: Ρύθμιση χρεών: Ανοίγει η πλατφόρμα για τις 240 δόσεις – Έως 420 δόσεις για χρέη στις τράπεζες


Αποκάλυψη: Όλη η αλήθεια για την υγεία του Πασχάλη Τερζή! ~ mychannel.gr\nΑποκάλυψη: Όλη η αλήθεια για την υγεία του Πασχάλη Τερζή!\nΟ Χρήστος Νικολόπουλος μίλησε σε ραδιοφωνική του συνέντευξη για τον Πασχάλη Τερζή. Θα ξανασυνεργαστεί μαζί του; Πως είναι στην υγεία του;\nΙσχύουν τελικά οι φήμες πως αντιμετωπίζει προβλήματα, κάτι που λίγο καιρό πριν διέψευσε η κόρη του, Γιάννα Τερζή; Δείτε όλα όσα δήλωσε.\n«Πέρυσι που έκανα στο Μέγαρο Μουσικής δύο συναυλίες ήρθε και τραγούδησε. Ο οποίος είναι γεμάτος υγεία και είναι και αυτός αδελφικός μου φίλος. Ο Πασχάλης είναι καλύτερος από όλους μας, είναι πολύ καλός άνθρωπος με φοβερές αρετές, πολύ χιούμορ με αυτοσαρκασμό και ακόμα σε μια φωνητική κατάσταση άριστη», δήλωσε ο ίδιος.\nΚαι κατόπιν πρόσθεσε στην εκπομπή της Γωγώς και της Μαίρης Αυγερινοπούλου στα Παραπολιτικά: «Και παρόλο που βγάζουν ότι έχει αρρωστήσει, εγώ τον βλέπω πολύ συχνά και το προηγούμενο Σάββατο μαζί ήμασταν. Είναι σε άριστη κατάσταση και η υγεία του και η φωνή του, απλώς έχει διαλέξει έναν τρόπο ζωής, να μην εμφανίζεται, αυτά τα χρόνια τουλάχιστον σε κέντρα διασκέδασης. Μακάρι τα επόμενα χρόνια να τραγουδήσει γιατί μας λείπει».


Days Gone - Enternity.gr\nUK Charts: Δεύτερη συνεχόμενη εβδομάδα στην κορυφή το Days Gone\nTo Days Gone βρέθηκε για δεύτερη συνεχόμενη εβδομάδα στην κορυφή των UK Charts και δείχνει πως η πορεία του συνεχίζει να είναι καλή.\nΤο Days Gone ξεπέρασε τις πωλήσεις πρώτης εβδομάδας του God of War στην Ιαπωνία\nΣύμφωνα με τα στοιχεία πωλήσεων για την αγορά της Ιαπωνίας, κατά την πρώτη εβδομάδα κυκλοφορίας του, το Days Gone κατόρθωσε να ξεπεράσει τα αντίστοιχα νούμερα των God of War και Horizon Zero Dawn.\nΚυρίαρχο στα UK Charts το Days Gone\nΜπορεί το Mortal Kombat 11 να ήταν ένα πολυαναμενόμενο sequel σε όλες τις πλατφόρμες, όμως η κατάταξη στα UK Charts το θέλει δεύτερο, πίσω από το Days Gone.\nTο Days Gone, το νέο αποκλειστικό IP της Sony, παρά τις αδυναμίες του, θέτει τις βάσεις για ένα καινούργιο και συναρπαστικό franchise. #DaysGone #review\nΑυτά είναι τα PS4 Bundles με το Days Gone που κυκλοφορούν στην Ελλάδα\nΗ ώρα της κυκλοφορίας του Days Gone πλησιάζει και σίγουρα αφορά και τους gamers που δεν έχουν αγοράσει ήδη την κονσόλα. Ποια PS4 Bundles θα βρουν λοιπόν στις 26 του μήνα στα ελληνικά καταστήματα;\nΔωρεάν DLC έρχεται στο Days Gone τον Ιούνιο\nΗ ώρα της κυκλοφορίας του Days Gone έφτασε και η Bend Studio ανακοίνωσε ήδη τα σχέδιά της για δωρεάν DLC περιεχόμενο που θα προστεθεί τον Ιούνιο.\nΤο νέο video του Days Gone ρίχνει μια πιο αναλυτική ματιά στη μηχανή του Deacon\nΜετράμε ώρες μέχρι την κυκλοφορία του Days Gone και το νέο video της Bend δείχνει περισσότερα για τη μηχανή του Deacon.\nΔιαθέσιμο το soundtrack του Days Gone\nΤο Days Gone θα βρεθεί στα ράφια των καταστημάτων και στο PS Store στις 26 Απριλίου, όμως το soundtrack του είναι ήδη διαθέσιμο.\nΜια ματιά στο εσωτερικό του Bend Studio λίγο πριν την κυκλοφορία του Days Gone\nΗ ομάδα του PlayStation έδωσε στη δημοσιότητα ένα νέο video από το εσωτερικό του Bend Studio, λίγο πριν την κυκλοφορία του Days Gone.\nΓεμάτο δράση το νέο gameplay trailer του Days Gone\nΤην εβδομάδα που τρέχει κυριαρχεί η κυκλοφορία του Days Gone και για να κρατήσει ζωντανό το ενδιαφέρον των fans, η Sony δημοσίευσε ένα νέο gameplay trailer.\nΔείτε το ελληνικό Let’s Play μας για το Days Gone\nΤο Days Gone είναι η πιο σημαντική κυκλοφορία του μήνα και το πιο σημαντικό αποκλειστικό game για το PS4 αυτήν την περίοδο και έχουμε για εσάς ελληνικό Let’s Play.\nΒόλτες στον ανοιχτό κόσμο του Days Gone μέσα από νέο trailer\nΤο Days Gone βρίσκεται ελάχιστα πριν την κυκλοφορία του και η Sony δημοσίευσε ένα νέο video που παρουσιάζει το πως οι παίκτες θα μπορούν να εξερευνήσουν τον ανοιχτό κόσμο με τη μηχανή τους.\nΝέο video και πληροφορίες για το Days Gone\nΗ ημερομηνία κυκλοφορίας του Days Gone πλησιάζει και το PlayStation Access δημοσίευσε ένα νέο video για το παιχνίδι, όπου πέρα από το gameplay, παρέχει μερικές χρήσιμες πληροφορίες.\nOne Bullet trailer για το Days Gone\nSony Interactive Entertainment και Bend Studio έδωσαν στη δημοσιότητα ένα νέο τηλεοπτικό σποτ για το Days Gone, με την ονομασία “One Bullet”.\nΝέο story trailer για το Days Gone\nΚατά τη διάρκεια του State of Play stream της Sony παρουσιάστηκε ένα νέο story trailer για το Days Gone.\nΈγινε «χρυσό» το Days Gone\nΒρισκόμαστε στην αντίστροφη μέτρηση για την κυκλοφορία του Days Gone και η ομάδα ανάπτυξης Bend Studio ανακοίνωσε πως το game έγινε «χρυσό». #DaysGone #DaysGone.\nΑυτός είναι ο πλήρης χάρτης του Days Gone\nΣτο πλαίσιο των πρόσφατων hands on events για το Days Gone, η Sony επέτρεψε και στα Μέσα να δουν ολόκληρο το χάρτη του παιχνιδιού.\nDeacon St. John και Sarah Whitaker παντρεύονται στο Days Gone\nH Sony Interactive Entertainment δημοσίευσε ένα νέο trailer για το Days Gone, όπου παρουσιάζεται ο γάμος του πρωταγωνιστή Deacon St. John και της Sarah Whitaker.\nFighting to Survive trailer για το Days Gone\nSony Interactive Entertainment και Bend Studio, δημοσίευσαν ένα ακόμα trailer για το open-world zombie survival game Days Gone που δείχνει ακόμη περισσότερα στοιχεία από τον κόσμο του.


Τα "ένοχα" καλοκαιρινά ταβερνάκια - CityWoman\nΤα "ένοχα" καλοκαιρινά ταβερνάκια\nΠόσες θερμίδες κρύβονται στα μεζεδάκια by the sea;\nΠάρα πολλές...θερμίδες δυστυχώς κρύβουν οι πεντανόστιμοι μεζέδες του καλοκαιριού και καλό θα είναι να προσέξουμε πριν αρχίσουμε να παραγγέλνουμε ασταμάτητα τα μεζεδάκια και τα ορεκτικά στο ταβερνάκι μετά το μπάνιο.\nΤο φαγητό μετά τις βουτιές στη θάλασσα είναι ιεροτελεστία και κανείς δεν θέλει να στερείται στις διακοπές ωστόσο καλό θα είναι να τρώτε με προσοχή καθώς είναι κρίμα να πάει χαμένος ο κόπος και η αυστηρή διατροφή που κάνατε για να χάσετε τα κιλά του χειμώνα.\nΟι θερμίδες των μεζέδων\nΣκεφτείτε οτι το καλοκαίρι δεν γυμναζόμαστε ιδιαίτερα εκτός αν είστε δεινές κολυμβήτριες ή κάνετε θαλάσσιο σκι κατά την διάρκεια των διακοπών σας. Ακόμα και σε αυτή την περίπτωση οι θερμίδες που πρέπει να καταναλώσετε στο μεσημεριανό σας γεύμα πρέπει να είναι κοντά στις 500. Μήπως λοιπόν να το ξανασκεφτείτε οταν βουτάτε το τηγανητό κολοκυθάκι στην τυροκαυτερή;\nΚάντε στα -μακριά- μαλλιά σας το χτένισμα του φετινού καλοκαιριού!


Η Amazon εξαγόρασε την Ισραηλινή Startup E8 Storage – THE PAPER\nΗ Amazon εξαγόρασε την startup E8 Storage, η οποία ασχολείται με την αποθήκευση ψηφιακών δεδομένων και πληροφοριών. Η εταιρεία, η οποία έχει δημιουργήσει ένα λογισμικό αποθήκευσης για το cloud, θα μεταφερθεί στο γραφείο Web Services της Amazon στο Τελ Αβίβ, σύμφωνα με δημοσιεύματα.\nΗ Ισραηλινή εφημερίδα Globes εκτίμησε την αξία της συμφωνίας στα 50 με 60 εκατομμύρια, αλλά η αξία της εξαγοράς ήταν χαμηλότερη από αυτή, σύμφωνα με το GeekWire.\nΣύμφωνα με το προφίλ της στο LinkedIn, η E8 Storage απασχολεί 30 υπαλλήλους, οι περισσότεροι από τους οποίους βρίσκονται στο Ισραήλ. Ο συνιδρυτής της και CEO Zivan Ori βρίσκεται στο Σαν Φρανσίσκο ενώ ο άλλος συνιδρυτής, Alex Friedman εργάζεται στο Ισραήλ.\nΗ E8 Storage έχει σηκώσει συνολικά πάνω από 18 εκατ. δολάρια από επενδυτές όπως οι Accel, Magma Venture Partners, Vertex Ventures, και άλλοι. Η ίδια η εταιρεία, ισχυρίζεται ότι είναι «πρωτοπόρος» στον τομέα της.\nΗ Amazon, εξαγόρασε άλλη μία cloud startup, την CloudEndure, νωρίτερα φέτος.\nΔωρεάν κινητό από την Amazon; Το φάντασμα στη μηχανή: Γιατί η Amazon «τα έχει βάλει» με την Alexa Google, Amazon, Apple και Facebook στο «στόχαστρο» της κυβέρνησης Τραμπ\nAmazonStartup E8 Storage


Εκατομμύρια πιστοί σε πάρκο στη Μανίλα για να ακούσουν τον Πάπα - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΕκατομμύρια πιστοί σε πάρκο στη Μανίλα για να ακούσουν τον Πάπα\nby Γωγώ Καρανίκα Απόχα · 18 January 2015\nΕκατομμύρια άτομα συγκεντρώθηκαν σε πάρκο στην Μανίλα για την θεία λειτουργία που τέλεσε ο Πάπας Φραγκίσκος, ο οποίος επισκέπτεται τις Φιλιππίνες. Ο Πάπας Φραγκίσκος κάλεσε τη διεθνή κοινότητα «να μάθει να θρηνεί» για τους κινδύνους των φτωχών, πεινασμένων, άστεγων και κακοποιημένων παιδιών.\nΑξιωματούχοι της πόλης δήλωσαν ότι περίπου 6 εκατομμύρια άτομα συγκεντρώθηκαν στο πάρκο Ρίτσαλ στη Μανίλα και στη γύρω περιοχή για να παρακολουθήσουν τη λειτουργία, με την οποία κλείνει η επίσκεψη του Πάπα στις Φιλιππίνες.\nΟ 78χρονος Πάπας οδηγήθηκε με το «παπικό όχημα» στο πάρκο, όπου ενθουσιασμένοι τον περίμεναν οι κάτοικοι της Μανίλα.\nΟρισμένοι από τους πιστούς περίμεναν έξω από το πάρκο όλη τη νύχτα, για να ανοίξουν οι πύλες. Οι πύλες άνοιξαν εννέα ώρες πριν από την έναρξη της θείας λειτουργίας, η οποία αναμενόταν να διαρκέσει τρεις ώρες.\nΣταμάτησε αρκετές φορές για να φιλήσει παιδιά και να ευλογήσει θρησκευτικά αγάλματα.\nΣτο κήρυγμά του, ο Πάπας κάλεσε τους Φιλιππινέζους να εμποδίσουν «τις κοινωνικές δομές που διαιωνίζουν τη φτώχεια, την άγνοια και τη διαφθορά», ένα θέμα στο οποίο αναφέρθηκε στη διάρκεια των συνομιλιών του με τον πρόεδρο της χώρας Μπενίνιο Ακουίνο.\nΠαράλληλα, εξέφρασε την αντίδρασή του στις προσπάθειες της κυβέρνησης να ελέγξουν τον πληθυσμό, λέγοντας ότι η οικογένεια κινδυνεύει από «ύπουλες επιθέσεις και προγράμματα που έρχονται σε αντίθεση με όλα όσα θεωρούμε αληθινά και ιερά».\nNext story Μένει στο σκοτάδι μείωση έως 30%\nPrevious story Νέος ταξιδιωτικός σύντροφος απο την Google


Εδεσματολόγιον Σμύρνης: Αυθεντικές συνταγές μαγειρικής και ζαχαροπλαστικής: Έθιμα και παραδόσεις από τη Μικρά Ασία - Εκδόσεις Σαββάλας Α.Ε.\nΕδεσματολόγιον Σμύρνης: Αυθεντικές συνταγές μαγειρικής και ζαχαροπλαστικής: Έθιμα και παραδόσεις από τη Μικρά Ασία\nΣΕΛΙΔΕΣ: 271 ΔΙΑΣΤΑΣΕΙΣ: 21Χ30 ΤΙΜΗ: 34,90\tΕυρώ ΤΥΠΟΣ ΕΞΩΦΥΛΛΟΥ: Σκληρό KA: 22386 ISBN: 978-960-8228-73-3\nΤο “Εδεσματολόγιον Σμύρνης”, είναι ένα γευστικό ταξίδι στη Μ. Ασία με ιδιαίτερη στάση στη Σμύρνη. Σελίδες φορτισμένες συναισθηματικά, που μεταφέρουν ένα βαρύ πολιτιστικό φορτίο σε μια διαδρομή που μοιάζει με μια βαθιά, μακρινή ματιά στο χώρο και στο χρόνο. Η Μικρά Ασία είχε πάντα τον τρόπο να σε ταξιδεύει στις πιο απόκρυφες γωνιές της και τη δύναμη να σε αγγίζει στο νου και στην καρδιά.\nΤο “Εδεσματολόγιον Σμύρνης”, επιχειρεί μια διαδρομή στον πλούτο των παραδοσιακών εδεσμάτων της Μ. Ασίας και μια επικοινωνία μέσα από τις γεύσεις με το σύγχρονο πολιτισμό μας. Ένα αυθεντικό παραδοσιακό πιάτο από τη Μ. Ασία, έχει την ικανότητα όχι μόνο να μετουσιώνεται σε τελετουργία και να προκαλεί ευχάριστα τις αισθήσεις, αλλά και να μας ταξιδεύει στο χώρο, στο χρόνο, στην ιστορία και τις αξίες.\nΣτο βιβλίο, πλήθος πληροφοριών θα μας ξεναγήσουν από τα ήθη, τα έθιμα, τις συνήθειες και τα μυστικά της παράδοσης της Σμύρνης, μέχρι τα χρώματα και τα αρώματα, από τις παραδοσιακές συνταγές για το γάμο και τα έθιμα των μεγάλων γιορτών μέχρι την τέχνη του καφέ. Τέλος θα μας αποκαλύψει τις ενδυματολογικές συνήθειες και τα τραγούδια που συνόδευαν κάθε εκδήλωση μέχρι τις πόλεις της Μικράς Ασίας αλλά και όλου του Ελληνισμού που ήκμασε και μεγαλούργησε αφήνοντάς μας κληρονομιά το θησαυρό των γνώσεών του. Εξαιρετικό φωτογραφικό υλικό, παλιές γκραβούρες, χαμένες μνήμες θα ξυπνήσουν αναμνήσεις και νοσταλγία, γλωσσάρι με τις λέξεις που χαρακτήρισαν τη διάλεκτο των Μικρασιατών θα ζωντανέψει τη γλώσσα που χάνεται, ενώ το ευρετήριο συνταγών θα μας ταξιδέψει στη γευσιγνωσία των μερακλήδων προγόνων μας. Μαγικές λέξεις όπως Σαράι εκμέκ κανταΐφ, Σεκέρ παρέ, Ταβούκ Γκιογσού, Μπαμπάς και Σαραγλί, Μαλεμπί και Καζάν ντιπί θα ηχήσουν γλυκά στο μυαλό αποκαλύπτοντας τη σαγήνη τους.\nΜε το “Εδεσματολόγιον Σμύρνης” επιχειρούμε να ξανασυναντήσουμε το παρελθόν, τις πατρίδες που χάθηκαν αλλά έμειναν πάντα μέσα στην καρδιά μας με το μεγαλείο των αισθήσεων που τις χαρακτήριζαν, τις γεύσεις που σαγήνευαν και ακόμα μαγεύουν τον ουρανίσκο, τα ήθη και τα έθιμα ενός ελληνισμού που ποτέ δεν παραδόθηκε αλλά συνεχίζει να ζει με τον πιο έξυπνο τρόπο, μέσα από την τέρψη της γεύσης.\nΤιμή: 34,90\tΕυρώ


50X-1000X Ασύρματο ψηφιακό μικροσκόπιο φορητό USB HD Κάμερα επιθεώρησης με εύκαμπτη βάση για τηλεφωνικό υπολογιστή Κριτικές - Banggood Ελληνικά Online Shopping\nΓενικά, είμαι πολύ ευχαριστημένος με αυτό το μικροσκόπιο. Αγόρασα το USB ενσύρματο. Το συνέδεσα στο iMac μου, έθεσα σε λειτουργία QuickTime αναπαραγωγέα και φωτογραφικό θάλαμο και η συσκευή ήταν καταχωρημένη ως πηγή κάμερας και στα δύο. Η εικόνα είναι πολύ κοφτή, ακόμα και αν μεγεθυνθεί σε πλήρη οθόνη στην 27 ιντσών οθόνη μου. Στη μέγιστη ρεαλιστική μεγέθυνση, η εικόνα έχει πλάτος περίπου 3 mm x 2,2 mm ύψος. Η ρύθμιση της φωτεινότητας LED είναι πολύ σωστή. Ρυθμίζεται από την πλήρη φωτεινότητα στο πλήρες σε περίπου 3 mm ρύθμισης του καντράν. Θα ήταν ωραία αν ήταν μια καλύτερη προσαρμογή. Για όσους δεν είναι εξοικειωμένοι με αυτό το είδος μικροσκοπίου, η μεγέθυνση ρυθμίζεται μετακινώντας το αντικείμενο πιο κοντά για μεγαλύτερη μεγέθυνση και στη συνέχεια ρυθμίζοντας το φακό στην εστίαση. Ο μηχανισμός υποστήριξης που παρέχεται με την έκδοση USb αυτής της συσκευής δεν είναι πολύ χρήσιμος για την μετακίνηση της συσκευής εγγύτερα ή μακρύτερα από το αντικείμενο που προβάλλεται. Προτείνω να πάρετε ένα καλύτερο μέρος με ένα μηχανισμό κάθετης ρύθμισης. Οι επισυναπτόμενες εικόνες είναι χάρακα ακριβείας mm. Οι γραμμές απέχουν 1 mm και έχουν πάχος περίπου 0,2 mm.\nΠολύ καλό ζουμ. Είναι φύλλο κερασιάς που δεν βλέπει στα μάτια. Γρήγορη παράδοση.\nΤι καταπληκτικό... καλύτερο!\nΛεντ, τα φώτα αναβοσβήνουν λίγο, αλλά δεν είναι τόσο άσχημα.\nΑκριβώς στην περιγραφή.\nλίγο μικρότερη ανάλυση, αλλά γι' αυτή την τιμή είναι σπουδαίο πράγμα\nΗ εξάχρονη εγγονή μου ήταν τόσο ενθουσιασμένη που μπορεί να μεγεθύνει τα πράγματα. Το περίεργο μυαλό της έχει διεγερθεί, οπότε πιστεύω ότι τα χρήματα που ξοδεύονται σε αυτό το "παιχνίδι" αξίζουν τον κόπο. Ευχαριστώ που που πουλάτε τέτοια αντικείμενα κατά τη διάρκεια της κράτησης. Βοηθάει να κρατηθούν τα παιδιά ενεργά.\nΗ σύνδεση λογισμικού λειτουργεί μόνο με τον υπολογιστή. Με κινητό ή iPad δεν λειτουργεί. Με το κινητό δεν ενεργοποιείται, με το iPad τα φώτα προεξοχής αλλά το προτεινόμενο λογισμικό δεν συνδέεται με τη φωτογραφική μηχανή\nDANIU Ευέλικτο Γραφείο Μεγάλο 33cm+33cm 5X USB LED μεγεθυντικός φακός 3 χρωμάτων Φωτιζόμενος μεγεθυντικός φακός


Bραβεία για τις ομαδικές συμμετοχές στον 6ο Διεθνή Μαραθώνιο Ρόδου! - Αθλητισμός - rhodes.online: η ρόδος είναι online\nΕκδηλώσεις Αθλητισμός Bραβεία για τις ομαδικές συμμετοχές στον 6ο Διεθνή Μαραθώνιο Ρόδου!\nΤη δυνατότητα ομαδικής διάκρισης δίνει ο 6ος Διεθνής Μαραθώνιος Ρόδου, η κορυφαία αθλητική διοργάνωση στη Ρόδο και στην Περιφέρεια Νοτίου Αιγαίου, που θα διεξαχθεί στις 14 Απριλίου 2019.\nΜετά τα χρηματικά έπαθλα στους τρεις πρώτους νικητές του Μαραθωνίου δρόμου, σε άνδρες και γυναίκες, υπάρχουν και δύο βραβεία-κύπελλα για τους αγώνες των 5 και των 10 χιλιομέτρων:\n-Το ένα της πιο γρήγορης και το δεύτερο, της πολυπληθέστερης ομάδας. Έτσι, σε κάθε αγώνα, το ένα βραβείο-κύπελλο θα πάρει η ομάδα που θα έχει τον καλύτερο μέσο όρο από τους καθαρούς χρόνους των 5 πρώτων δρομέων της και στη δεύτερη κατηγορία, η ομάδα με τον μεγαλύτερο αριθμό δρομέων που τερμάτισαν.\n-07:40 Αγώνας δρόμου 10.000 μ. Εκκίνηση Πλατεία Ελευθερίας\n-11:50-11.52: Αγώνας δρόμου 5.000 μ. Εκκίνηση Πλατεία Ρίμινι (Ήχος και Φως)\n-13.00 Παιδικός Αγώνας 1.000 μ. Εκκίνηση Πλατεία Ελευθερίας\nΠροηγούμενο άρθροStand-up comedy παράστασή με τίτλο «Τάιμινγκ»\nΕπόμενο άρθροΤο διδακτικό προσωπικό και ο διευθυντής – του 1ου ΕΚ Ρόδου εκφράζουν τις ευχαριστίες τους